VLADA CRNE GORE I A2A PRIBLIŽILI STAVOVE O DALJOJ SARADNJI U ELEKTROPRIVREDI\nPredstavnici Vlade Crne Gore i italijanske kompanije A2A su uspjeli da približe stavove u pregovorima o daljoj saradnji u okviru suvlasničkog odnosa u Elektroprivredi (EPCG).\nNezvanično je dogovoreno da će crnogorska strana poslati u Milano novu ponudu, o kojoj će se izjasniti menadžment italijanske kompanije, koja u EPCG ima 41,7 odsto akcijskog udjela.\n30. septembra 2015. godine je bio četvrti rok za postizanje dogovora o jednoj od četiri opcije o kojima se pregovara skoro punu godinu.\nDo sada je najizglednija, odnosno opcija o kojoj se najviše pregovaralo, bila izlazak A2A iz EPCG, odnosno prodaja njihovog udjela Vladi, koja trenutno posjeduje 57 odsto akcijskog kapitala.\nA2A je prije šest godina svoj udio platila 435 miliona eura, a do sada se pregovaralo o sumi koja se kreće oko 260 miliona eura za akcijski kapital, kao i o roku otplate, jer Vlada nastoji da isplatu partnera "rastegne" na šest godina.\nCrna Gora bi, ukoliko ova opcija pobijedi, mogla ostati bez investitora koji je jedna od najvećih javnih energetskih kompanija u Italiji, vlasništvo gradova Milano, Breša i Bergamo.\nProblem je što bi taj investitor otišao nezadovoljan, jer do ove godine nije imao ni centa povrata uloženog kapitala, čime su nezadovoljni vlasnici A2A.\nPregovara se i o drugim opcijama, koje obuhvataju produžetak menadžerskog ugovora za A2A, uspostavljanje mješovitog menadžmenta i zadržavanje vlasničkog udjela A2A, ali bez menadžerskih funkcija.\nNajveći kamen spoticanja, osim činjenice da nije bilo povrata kapitala, je zahtjev crnogorske strane da se gradi drugi blok Termoelektrane (TE)u Pljevljima.\nItalijani ne žele nova ulaganja u Crnoj Gori, jer smatraju da su ostali bez povrata kapitala zbog promjene regulatornog ambijenta. Uz to, ne žele da učestvuju u izgradnji TE, kad su već obavezani da gase svoje termocentrale u Italiji zbog sporazuma o povećanju udjela zelene struje u proizvodnji i distribuciji.\nS druge strane, Vlada insistira na izgradnji drugog bloka, jer se postojeći mora ugasiti 2021. godine. Time bi Crna Gora ostala bez trećine sopstvenih elektrana. S druge strane, elektroenergetski sistem zasnovan isključivo na obnovljivim izvorima je nestabilan, jer zavisi od neprihvatljivo visokog učešća kiše, odnosno sunca i vjetra u proizvodnji, pa mu termoelektrana daje stabilnost.\nAktuelni menadžment je na javnom tenderu za izgradnju drugog bloka izabrao češku Škodu Prahu, koja bi to postrojenje snage 254 megavata (MW) izgradila za 338 miliona. Vlada je italijanskoj strani ponudila formiranje novog preduzeća za izgradnju drugog bloka, u kojem bi A2A imala petinu udjela i isto toliko troškova.\nIzvor: Vebsajt RTCG, 30.09.2015.


Srbija pravovremeno i adekvatno reagovala na pandemiju\nMinistar zdravlja u Vladi Republike Srbije Zlatibor Lončar razgovarao je danas putem video-linka sa generalnim direktorom Svetske zdravstvene organizacije za Evropu Hansom Klugeom o epidemiološkoj situaciji u našoj zemlji i Evropi, kao i o zajedničkim aktivnostima u narednom periodu.\nLončar je iskazao zahvalnost Klugeu na dosadašnjoj saradnji i podršci Srbiji, istakavši da koronavirus može biti pobeđen samo zajedničkim aktivnostima i saradnjom svih država Evrope jer virus ne poznaje granice i pogađa sve građane Starog kontinenta.\nDirektor SZO je još jednom iskazao zahvalnost predsedniku Srbije Aleksandru Vučiću i ministru Lončaru na podršci i sprovođenju prioriteta dogovorenih na sastanku u februaru.\nOn je ukazao na to da je aktuelna epidemiološka situacija u Srbiji najbolja potvrda efikasne primene epidemioloških mera, te da je reakcija Srbije na drugi pik prvog talasa bila pravovremena i adekvatna i da preventivne mere daju dobre rezultate.\nKluge je uputio zvaničan poziv ministru zdravlja da bude predsedavajući konferenciji posvećenoj imunizaciji, kojoj će prisustvovati predstavnici 53 zemlje članice SZO za Evropu.


Tegeltija: Imam obaveze prema RS-u On je pojasnio da je u VSTS predstavnik iz Republike Srpske i da je kao takav član Podvijeća RS-a u VSTS-u koje je nastalo sporazumom o prenosu nadležnosti između entiteta.\n13. 02. 2020. u 13:12 Face.ba\n"Kao predstavnik Republike Srpske imam obaveze prema Republici Srpskoj", poručio je prvi čovjek Visokog sudskog i tužilačkog Savjeta Milan Tegeltija, komentarišući najavu blokade rada institucija na nivou Bosne i Hercegovine. Ipak, u ovom trenutku kaže ne želi da komentarise izjave sa političkih sastanaka, niti da spekuliše.\n"Zvanične institucije RS još nisu donijele nikakvu zvaničnu odluku i ja još uvijek nemam šta da komentarišem ili se izjašnjavam", rekao je prvi čovjek VSTS-a Milan Tegeltija za N1.\nOn je pojasnio da je u VSTS predstavnik iz Republike Srpske i da je kao takav član Podvijeća RS-a u VSTS-u koje je nastalo sporazumom o prenosu nadležnosti između entiteta.\n"S obzirom na sve to kao predstavnik RS-a imam i obaveze prema Republici Srpskoj koju ja i drugi članovi iz RS-a predstavljamo u VSTS-u koji je zakonom koncipiran kao predstavničko tijelo", zaključio jeTegeltija.\nS obzirom da ne postoji nikakva zvanična odluka zvaničnih organa ovog bh. entiteta, Tegeltija dodaje, da još uvijek nema o čemu da se izjašnjava, niti da komentariše, jer bi sve to bilo, kaže, hipotetički pa samim tim i spekulacija.


RTCG - Radio Televizija Crne Gore - Nacionalni javni servis :: Arsenal :: Savezništvo CG i Slovenije može snažno uticati na region\nFILIPOVIĆ SA BIZJAKOM I GROŠELJEM 21. 03. 2019. 13:39 >> 13:05 1\nFILIPOVIĆ SA BIZJAKOM I GROŠELJEM\nSavezništvo CG i Slovenije može snažno uticati na region\nPrijateljstvo i savezništvo Crne Gore i Slovenije može snažno uticati na region. Iskustvo Crne Gore, njen ulazak u NATO i stremljenja ka EU dragocjeni su za bezbjednost Jugoistočne Evrope, naglasio je državni sekretar Ministarstva odbrane Republike Slovenije, Klemen Grošelj.\nSa državnim sekretarima Ministarstva odbrane Republike Slovenije Milošem Bizjakom i Klemenom Grošeljem danas je u Ljubljani razgovarao državni sekretar Ministarstva odbrane Crne Gore Slobodan Filipović.\nKako je saopšteno iz Ministarstva odbrane, razgovarali su o nastavku političkog dijaloga i jačanju bilateralne i regionalne saradnje u odbrambenoj i bezbjednosnoj sferi.\n"Grošelj je istakao da prijateljstvo i savezništvo dvije zemlje može snažno uticati na region. Iskustvo Crne Gore, njen ulazak u NATO i stremljenja ka EU dragocjeni su za bezbjednost Jugoistočne Evrope, naglasio je slovenački kolega", ističu iz Ministarstva.\nBizjak je naglasio da Crna Gora može računati na Sloveniju kao pouzdanog partnera u svim oblastima.\n"Filipović je izrazio zadovoljstvo bilateralnom saradnjom, koja se unapređuje kroz razmjenu iskustava, vještina i znanja iz oblasti odbrane i bezbjednosti, u okviru regionalnih inicijativa, a posebno kroz zajedničko učešće u vojnim vježbama i u međunarodnim misijama i operacijama", navodi se u saopštenju.\nOn se, kako dodaju, zahvalio na stalnoj podršci Slovenije u ambicijama Crne Gore na putu integracija i dostizanju evropskog sistema vrijednosti.\n"Ukazao je na značaj priključenja zemalja Zapadnog Balkana Sjevernoatlantskoj Alijansi, kao garantu mira i stabilnosti u ovom dijelu Evrope, kao i NATO politike 'otvorenih vrata', što će dodatno unaprijediti bezbjednost u regionu, u svjetlu savremenih bezbjednosnih izazova i prijetnji", navode iz Ministarstva.\nFilipović je informisao sagovornike o strateškim planovima razvoja Ministarstva odbrane Crne Gore, aktuelnoj međunarodnoj i saradnji sa NATO strukturama, doprinosu Crne Gore kolektivnom sistemu bezbjednosti, strateškom planiranju, kao i razvoju ljudskih resursa u crnogorskim odbrambenim strukturama.\n"Državni sekretari su se posebno osvrnuli na nastavak saradnje u okviru Pojačanog isturenog prisustva (eFP, enhanced Forward Presence) u Letoniji, kao i na dalje unapređivanje odnosa između vazduhoplovstava i mornarica dvije zemlje", navodi se u saopštenju.\nDržavni sekretari su posjetili vojne muzejske ustanove u Pivki, Kobaridu i Mariboru, što je bila i prilika za razmjenu iskustava na polju osnivanja, razvoja i značaja vojnih muzeja, kao i promocije vojnih eksponata kao dijela tradicije i afirmacije vojne istorije države.\nMinistarstvo odbrane CG - Slovenija


Manifestacija Dani o Allahovom Poslaniku Selam, ya Resulallah 20. novembra – dijalogin.tv\nManifestacija Dani o Allahovom Poslaniku Selam, ya Resulallah 20. novembra\nMedžlis Islamske zajednice Sarajevo organizira 13. manifestaciju Dani o Allahovom Poslaniku ”Selam, ya Resulallah” kojom se obilježava rođenje posljednjeg Božijeg poslanika Muhammeda a.s, sa različitim programima koji se realiziraju u hidžretskom mjesecu rebiul-ewwelu.\nManifestacija promovira univerzalne vrijednosti islama – ljubav, solidarnost, altruizam, volonterizam, kojima je učio i pozivao Poslanik, a.s., ali također afirmira bošnjačku kulturu i tradiciju te daje priliku mladima za aktivno učešće u kreiranju pozitvnih uslova života i pruža doprinos obrazovanju djece.\nProgram koji organizira Medžlis IZ Sarajevo bogat je po sadržaju i raznolikom auditoriju koji nastoje privući i jedinstven je u BiH i Evropi.\n– Izuzetno smo ponosni na činjenicu da smo u dvanaestogodišnjoj tradiciji organiziranja Manifestacije uspjeli doseći nivo realizacije maksimalne posjećensti svih sadržaja učešća naših najvećih umjetnika, pjesnika, akademika, ali i da smo kreirali vlastite sadržaje, izložbe, knjige, kompilacije, audio i video zapisi sadržaja – stoji u saopćenju.\nU programu učestvuje 250 najeminentnijih stručnjaka iz različitih vjerskih, kulturnih, društvenih oblasti koji dolaze iz čitavog svijeta.\nBit će organizirana četiri predavanja, izložba mi’radžnama koja je već bila postavljena u Medini, promocija karte Zaboravljeno naslijeđe islamske civilizacije, promocije knjiga, omladinsko druženje sa hafizom Amarom Bašićem, kviz za omladinu, otvoreni mektebski dan, večer sa Fatom Orlović, te niz drugih prigodnih sadržaja.\nZa realizaciju programa bit će angažirano 100 članova osoblja Medžlisa, kao i značajan broj volontera, saopćeno je iz Medžlisa IZ Sarajevo, prenosi Fena.\nPentagon počinje manevre pored Sjeverne Koreje uz učešće tri nosača aviona


fatmir ljimaj - Dnevni list Danas\nPočetna » fatmir ljimaj » Page 2\nLjimaj: Cilj je priznanje Kosova\nPotpredsednik Vlade Kosova i kopredsedavajući tima za dijalog sa Srbijom Fatmir Ljimaj izjavio je večeras da Kosovo ide u dijalog sa Srbijom da bi postiglo priznanje, prenosi RTK.\nLjimaj: Završen Nacrt platforme za dijalog sa Srbijom\nPregovarački tim Kosova večeras je završio Nacrt platforme za dijalog sa Srbijom i sutra će ga dostaviti na razmatranje šefovima država, posle čega će biti prosleđen Skupštini na usvajanje, izjavio je posle sastanka kopredsedavajući pregovaračkog tima sa Srbijom Fatmir Ljimaj.\nPiše: FoNet 12. 2. 2019.\nPiše: RTK2 11. 2. 2019.\nLjimaj: Završetak platforme o pregovorima\nPotpredsednik Vlade Kosova i koopredsedavajući tima za dijalog sa Srbijom Fatmir Ljimaj izjavio je večeras da će sledeće nedelje biti završen rad na platformi za pregovore, a taj dokument će onda biti dostavljen Skupštini.\nAhmeti i Ljimaj sutra u Briselu na konsultativnom sastanku\nKopredsednici kosovskog tima za pregovore sa Srbijom Špend Ahmeti i Fatmir Ljimaj će, kako se očekuje, sutra otputovati u Brisel radi razgovora sa funkcionerima iz kabineta visoke predstavnice Evropske unije za spoljnu politiku i bezbednost Federike Mogerini, piše danas Zeri.\nLjimaj: Promenjen vladajući diskurs na Kosovu\nZamenik premijera Kosova i kopredsedavajući pregovaračke ekipe Kosova za dijalog sa Srbijom, Fatmir Ljimaj je izjavio da je na Kosovu promenjen vladajući diskurs i da se više neće dozvoliti da neko radi na njenom rušenju i istovremeno koristi kosovsko tržište.\nLjimaj: U utorak u Briselu o daljem toku dijaloga Kosovo-Srbija\nKopredsedavajući pregovaračke ekipe Kosova Fatmir Ljimaj najavio je za prištinske medije da će se u utorak, 29. januara, kosovska ekipa u Briselu sastati sa zvaničnicima Evropske unije i razgovarati o daljem toku dijaloga o normalizaciji odnosa izmedju Kosova i Srbije.\nPregovarački tim Kosova za dijalog sa Srbijom priprema platformu za razgovore koji će biti izraz jedinstva Kosova, nezavisno od toga što dve velike opozicione stranke, Demokratski savez Kosova i Samoopredeljenje, nisu podržale tim, izjavio je zamenik premijera i kopredsedavajući ekipe za pregovore, Fatmir Ljimaj.\nLjimaj: Mnogo uslova Srbija treba da ispuni da bi se ukinula taksa\nZamenik premijera Kosova i kopredsedavajući pregovaračkog tima za dijalog sa Srbijom, Fatmir Ljimaj izjavio je danas u Briselu da će taksa koja je uvedena na robu koja se uvozi iz Srbije i BiH biti ukinuta „tek posle finalnog sporazuma koji će za rezultat imati priznanje nezavisnosti Kosova od strane Srbije“.\n„Nastavak dijaloga ne sme biti uslovljen ukidanjem taksi“\nPredsednik Kosova Hašim Tači nije kosovskom pregovaračkom timu prosledio dokumenta vezana za nekoliko sastanaka koje je imao sa predsednikom Srbije Aleksandrom Vučićem, piše danas Koha Ditore.\nZamenik premijera Kosova i lider Socijaldemokratske inicijative Fatmir Ljimaj ocenio je danas da se Kosovo tokom prošle godine susrelo sa mnogim izazovima, ali da je izuzetno značajno formiranje pregovaračkog tima, što je omogućilo povratak dijaloga sa Beogradom u nadležnost kosovskog parlamenta.\nLjimaj: Ambasadori velike petorke dali snažnu podršku dijalogu\nKopredsedavajući pregovaračkog tima Kosova Fatmir Ljimaj izjavio je danas da su na sastanku sa ambasadorima zemalja velike petorke i EU dobili snažnu podršku za dijalog o normalizaciji odnosa sa Srbijom.\nLjimaj: Kosovo će imati vojsku do kraja 2018.\nPredsednik „Inicijative – Socijaldemokratije“ i potpredsednik kosovske vlade Fatmir Ljimaj najavio je da će ove godine zakonski biti ustrojena kosovska vojska, precizirajući da bi to moglo da bude krajem novembra, piše RTS.\nLjimaj: Korekcija granica bi bila protivustavna\nPotpredsednik Vlade Kosova Fatmir Ljimaj smatra da je izjava predsednika Kosova Hašima Tačija o korekciji granice sa Srbijom protivustavna, preneli su danas prištinski mediji dodajući da je on upozorio da bi stvaranje nove Republike Srpske uništilo Kosovo.


Football Manager 2019 postigao što nijednoj igri serijala dosad nije uspjelo\nPosljednja igra kultnog serijala ''Football Manager 2019'' ostvarila je najbolje prodajne rezultate u istoriji franšize.\nTako je FM 2019, voljeli ga vi ili ne, najprodavaniji FM svih vremena. Rezultati su ohrabrujući s obzirom na to da bismo uskoro trebali saznati i više detalja u vezi nadolazećeg nastavka.\nU maju ove godine FM 2019 je već skinuo jedan rekord. Naime, istovremeno ga je igralo više od 70 hiljada igrača, što je porast od čak 40 odsto u odnosu na godinu prije, a to je ujedno i rekord serijala.\nPrema službenim podacima, FM 2019 je s dva miliona prodanih primjeraka na svim platformama postavio novi rekord i najprodavanija je igra dugotrajne franšize.\nUvijek su lijepe vijesti kada se širi baza virtualnih menadžera, iako vjerovatno sam kvalitet igre i nema toliko veze sa sjajnim prodajnim rezultatima. Svako ima svoj omiljeni FM, a igrači se lakše vežu uz neke starije modele.\nMeđutim, za razliku od prošlih vremena, FM 2019 je dostupan i na Nintendo Switchu te za Windows i MacOS operativne sisteme. Veliki posao odradile su i zvijezde poput Antoana Grizmana koje često na društvenim mrežama stavljaju slike kako igraju kultnu igricu.\n101 Pročitaj više\n1300 Pročitaj više\n225 Pročitaj više


Medojević: Priznaju krivicu da sakriju tragove koje vode do porodice Đukanović – Borba\nNemoguće je da neko na osnovu fiktivnih faktura dobije povraćaj PDV-a, a da nije imao saučesnika u vrhu Poreske uprave, kazao je poslanik Demokratskog fronta (DF) Nebojša Medojević na današnjoj konferenciji za novinare povodom afere “Klap”.\nPo nalogu Specijalnog tužilaštva je početkom maja, u opoeraciji “Klap”, uhapšeno 20-tak osoba pod sumnjom da su preko lažnih faktura uradili krivična djela utaje poreza i lažnih stečaja. Iz policije su saopštili i da je ova grupa između ostalog, lažnim fakturama prikazivala ulazni PDV za proizvode i usluge koje nisu plaćene, da bi se kasnije prijavljivali i od Poreske uprave dobijali novac od povrata na PDV.\n“Dio dokumentacije je uništen u lažnim stečajevima, ali tragovi moraju da postoje u Poreskoj upravi, Centralnoj banci i Ministarstvu finansija. U nekim od ovih firmi stečaj je pokrenut i okončan za svega 72 sata, što je apsolutni rekord”, naveo je Medojević.\nMedojevicu,shvatili smo odavno ko si i šta si?Ti bi prodao i rodjenu majku radi fotelje.Ne izmisljaj vise,pa ti si se svojevremeno bavio kriminalnim radnjama sa zemunskom klanom…


MCP: Ministarstvo zamjenjuje teze i dezinformiše javnost, grubo su prekršili sve odredbe – ProSrpski Portal\nMCP: Ministarstvo zamjenjuje teze i dezinformiše javnost, grubo su prekršili sve odredbe\n“Mitropolija nije prihvatila uslovljavanje predstavnika Vlade da vodi dijalog isključivo o preporukama Venecijanske komisije već je, uz preporuke, tražila da se raspravlja i o ostalim članovima Predloga zakona, koji nisu u saglasnosti sa Ustavom, pravnim poretkom Crne Gore i zdravim razumom”\nMinistarstvo za ljudska i manjinska prava po ko zna koji put, zamjenjuje teze i grubo dezinformiše javnost o Predlogu zakona o slobodi vjeroispovijesti ili uvjerenja i pravnom položaju vjerskih zajednica, saopšteno je danas iz Mitropolije crnogorsko-primorske (MCP).\nMinistarstvo za ljudska i manjinska prava tvrdi da je dugo i pažljivo pripremalo Predloga zakona – onako kako to sugeriše EU.\n“Navod Ministarstva da se je Predlog zakona pripreman pet godina nije tačan, jer je Nacrt zakona o slobodi vjeroispovijesti iz 2015. godine duže od četiri godine stajao u ormarima Ministarstva. Okrugli stolovi koje je prošle godine organizovalo Ministarstvo na razne teme nemaju nikakve veze sa dijalogom o konkretnim budućim zakonodavnim rešenjima. Pravni savjet Mitropolije crnogorsko-primorske nikada, tokom prethodnih godina, nije pozvan od strane Ministarstva na bilo kakvu stručnu raspravu ili dijalog o budućem zakonu”, navodi se u saopštenju MCP.\nIz MCP su dodali da je tačan navod Ministarstva da “nema vjerske zajednice koja nije komentarisala Nacrt zakona”, ali je izostao navod da Ministarstvo nikada nije odgovorilo na Primjedbe na 50 stranica koje je Mitropolija crnogorsko-primorska u septembru 2015. godine dostavila Ministarstvu u fazi javne rasprave.\n“Uostalom, najbolja potvrda naše tvrdnje se nalazi u obrazloženju Vlade uz Predlog zakona. Nikada ni mi kao podnosioci Primjedbi, a ni javnost, nismo obaviješteni o njihovom razmatranju. Na žalost, nikakvog dijaloga, a posebno ne inkluzivnog i institucionalnog dijaloga, nije bilo. Najvažnije obilježje tog imaginarnog procesa jeste da je Ministarstvo grubo prekršilo sve odredbe koje su se mogle prekršiti u dosadašnjem zakonodavnom postupku. Uostalom, neka navedu i javnosti pokažu dokument iz koga će se vidjeti ko je od pravnih eksperata i predstavnika civilnog sektora, mimo predstavnika Vlade, kao i crkava i vjerskih zajednica, učestvovao u pripremi Nacrta i Predloga zakona”, piše u saopštenju MCP.\nIz MCP su saopštili i da je gruba neistina da je MCP odbila “dijalog o ispunjavanju preporuka Venecijanske komisije”.\n“Preporuke Venecijanske komisije su upućene Vladi koja ih je tražila, a ne Mitropoliji. Mitropolija nije prihvatila uslovljavanje predstavnika Vlade da vodi dijalog isključivo o preporukama Venecijanske komisije već je, uz preporuke, tražila da se raspravlja i o ostalim članovima Predloga zakona, koji nisu u saglasnosti sa Ustavom, pravnim poretkom Crne Gore i zdravim razumom. Predstavnici Vlade su odbili da o tome razgovoraju. Na sastanku od 26. novembra ove godine predstavnici Vlade nisu prezentovali nijednu odredbu Predloga zakona u koju su uključili preporuke iz mišljenja Venecijanske komisije. Žalosno je što su predstavnici Vlade, kako su nam eksplicitno i više puta ponovili, ključne aspekte prava na slobodu vjeroispovijesti proglasili za politička pitanja za koja su nam rekli da se o njima uopšte ne može razgovarati. Predlog zakona, na žalost, uopšte nije usaglašen sa najvećim brojem od 36 najvažnijih preporuka Venecijanske komisije, a to ovih dana konstatuju i brojne međunarodne i ekspertske adrese”, zaključili su iz MCP.\ndezinformiše grubo javnost MCP Ministarstvo odredbe prekršili su sve teže zamjenjuje\nSlovačka poslala humanitarnu pomoć Crnoj Gori\nEVN aktivira garancije od 60 miliona eura?\nU Mađarskoj blizu 1.000 novozaraženih


Netanyahu: Nema izgleda za mir s Palestincima\nNaslovnica NAJNOVIJE Svijet Netanyahu: Nema izgleda za mir s Palestincima\nPalestina – Izraelski premijer Benjamin Netanyahu ocijenio je tokom posjete Washingtonu da nema izgleda za mir s Palestincima, sugerirajući da očekuje nastavak zastoja u pregovorima.\nTi pregovori o okončanju skoro sedam decenija sukoba između Izraela i Palestinaca doživjeli su krah još u aprilu prošle godine, kada je propao posljednji pokušaj Sjedinjenih Američkih Država da posreduju.\n“Svaki dogovor, ili svaku aranžman, unilateralni ili onaj o kome se pregovaralo, mora osigurati da Izrael zadrži sposobnost da se brani sam protiv prijetnje, uključujući i s teritorija s kojih se povuče”, rekao je Netanyahu, istaknuvši da je to “najvažnija mjera. To je nešto što ne vidim da Palestinci sada prihvataju.”\nIzraelski lider, za koga se zna da se svrstava uz republikance u Kongresu SAD-a, to je kazao za Centar za američki napredak u Washingtonu, prenio je AFP.\nOn je to rekao usred novog vala nasilja, koje prijeti da preraste u novi palestinski ustanak, intifadu, protiv izraelske okupacije, prenosi Tanjug.\nUkupno 77 Palestinaca poginulo je za to vrijeme, uključujući 50 onih koje je Izrael označio kao napadače, te 12 Izraelaca.\nNetanyahu je također rekao da zamrzavanje širenja jevrejskih naselja nije pomoglo da se obnove mirovni pregovori, dodavši da palestinski predsjednik Mahmoud Abbas “nije došao za sto”.\nMeđunarodna zajednica je osudila širenje jevrejskih naselja na okupiranim teritorijama, označivši to prijetnjom za bliskoistočni mirovni proces, jer podriva osnovu za buduću palestinsku državu.\nKada je iz publike postavljeno pitanje o Jerusalemu, Netanyahu nije želio da se povede diskusija.\n“Postoji pitanje Jerusalema i posebno Brda hrama, za koje mislim da nije rješivo. Ja jednostavno ne vidim sada rješenje za to”, kazao je Netanyahu, aludirajući na namjere Palestinaca da proglase Istočni Jerusalem glavnim gradom svoje buduće države.\n“Mislim da bi trebao ostati pod izraelskim suverenitetom i to je jedini put da se spriječi da eksplodira”, zaključio je Netanyahu.\nGlasnogovornik Bijele kuće Josh Earnest ponovio je u međuvremenu ocjenu izrečenu i prije Netanyahuovog sastanka s predsjednikom SAD-a Barackom Obamom u Bijeloj kući u ponedjeljak – da se ne očekuje obnova pregovora tokom preostalih mjeseci Obaminog mandata.\n“Mislim da smo bili prilično otvoreni o činjenici da se, imajući u vidu dinamiku na obje strane, ne očekuje da će dvodržavno rješenje biti postignuto u narednih 14 mjeseci”, rekao je Earnest, prenose izraelski mediji.\nDodao je da ne očekuje ni obnovu pregovora za to vrijeme.\nObama i Netanyahu su, između ostalog, razgovarali o obnovi memoranduma o razumijevanju, na osnovu koga Izrael godišnje prima 3,1 milijardu dolara pomoći od SAD-a.\nObojica su stupili na dužnost 2009. godine.\nOd tada je Obama učinio dva neuspjela pokušaja da se Izrael i Palestinci angažiraju u mirovnom procesu koje bi vodilo do dvodržavnog rješenja.\nNakon što je posljednja runda pregovora okončana 2014. godine, činilo se kao da su okolnosti, kao što su rat u Gazi u ljeto iste godine i izbori u martu sljedeće godine, spriječile treću inicijativu SAD-a.\nU posljednjim danima izbornog procesa Netanyahu je rekao da, imajući u vidu nasilje u regiji, ne postoje uvjeti koji će omogućiti osnivanje palestinske države u to vrijeme, na šta je Obamina administracija odgovorila da će preispitati svoju politiku u odnosu na bliskoistočni mirovni proces.\nEarnest je kazao da je administracija završila preispitivanje i došla do istog zaključka kao i Netanyahu, iako se analize problema razlikuju.\n“Procjena od prošle sedmice je da dvodržavno rješenje neće dogoditi dok je Obama na funkciji”, rekao je Earnest.


Priština pokreće istragu o brutalnom hapšenju Đurića - Sputnjik Srbija\n10:33 26.03.2019 Preuzmite kraći link\nIstraga će biti sprovedena na osnovu prijave koju je neposredno po hapšenju i privođenju Đurića podneo zamenik ministra unutrašnjih poslova Milan Radojević.\nRadojević je prijavu podneo zbog načina na koji je Đurić priveden i postupanja pripadnika policije tokom njegovog sprovođenja do Prištine, o čemu postoje i video snimci.\nĐurić je uhapšen na današnji dan prošle godine zato što je navodno administrativni prelaz ka Kosovu prošao bez dozvole privremenih prištinskih institucija.\nKoha konstatuje da su tada predstavnici tih institucija s ponosom govorili o policijskoj akciji i hapšenju Đurića, a da su sada, kako se navodi, prinuđeni da sprovedu istragu o tim događajima.\nĐurićev dolazak na Kosvo bio je uredno najavljen i u Kosovskoj Mitrovici je trebalo da se sastane sa tamošnjim Srbima.\nPripadnici Kosovske policije su, međutim, izvršili su upad na skup, uhapsili su Đurića u toj akciji, a u pokušaju nekih od prisutnih da to spreči bilo je i povređenih, među kojima i tadašnji ministar poljoprivrede u kosovskoj vladi Nenad Rikalo.\nKoha podseća da je jedna od najkritikovanijih aktivnosti kosovske policije bio upravo način na koji je Đurić s lisicama na rukama sproveden do Prištine.\nZbog toga je Radojević podneo krivičnu pijavu.


Krivokapić u Skupštini Crne Gore: Ne interesuje me fotelja - Politički.rs\nPredsednik Vlade Crne Gore Zdravko Krivokapić je danas izjavio da Demokratska partija socijalista, kao i Demokratski front, mogu podneti zahtev da se Vladi izglasa nepoverenje i dodao da kritikovanoj ministarki prosvete Vesni Bratić “ne daju da živi”, pa “nije ni čudo što završava po bolnicama”.\n“Zašto očekujete od mene da ja to uradim”, upitao je premijer na pitanje o poverenju u Vladu i tokom premijerskog sata u Skupštini Crne Gore rekao da ga “najmanje interesuje fotelja”.\nPredsednik Skupštine, Aleksa Bečić, je na početku sednice pročitao poruku Ministarstva prosvete kojim rukovodi Vesna Bratić, u kojem je navedeno da je ona još u Bugarskoj i da “zbog pogoršanog zdravstvenog stanja” danas ne može doći u Skupštinu da odgovara na pitanja poslanika.\nPojedini poslanici su protestovali jer na sednicu nije došao niko iz Ministarstva prosvete, a pitali su o spornom smenjivanju direktora škola, a poslanik opozicionog DPS-a Danijel Živković kazao da je zbog politike Vlade “cela država na infuziji”.\nPremijer Krivokapić je poslanicima govorio i o smenjivanju u Tužilaštvu gde “moraju da dodju časni, pošteni i prepoznatljivi ljudi koji će da promene ono što su neki zarobili i smatrali da je to njihovo vlasništvo. Onda će se procesuirati mnogi, možda i neki koji su poslanici, jer postoje indicije i brojni dokazi” – rekao je on.\nU toku je izbor članova Tužilačkog saveza, a predstavnici međunarodne zajednice su saopštili da se to mora obaviti bez političkog pritiska.\nTags: OSTAVKA SKUPŠTINA CRNE GORE VLADA CRNE GORE ZDRAVKO KRIVOKAPIĆ\nPrevious „Otvoreni Balkan“ novo ime za „Mini Šengen“, potpisana tri sporazuma\nNext Odgovor Banjaluke na Inckovu odluku – do 15 godina zatvora za narušavanje ugleda Republike Srpske


Aneks za komunalce: Plate veće i 8%, regres skače za 2.800 RSD - Bizlife.rs\nFoto: BIZLife/Nina Karaicic\nMinistarka građevinarstva, saobraćaja i infrastrukture Zorana Mihajlović potpisala je Aneks Posebnog kolektivnog ugovora za javna preduzeća u komunalnoj delatnosti sa reprezentativnim sindikatima u toj delatnosti.\nOn će omogućiti da radnicima od iduće godine plate budu povećane od pet do osam odsto, a regres uvećan za oko 2.800 dinara.\n“Ponosna sam na saradnju sa sindikatima u komunalnim delatnostima, kao što je dobra saradnja i u drugim oblastima iz resora. U komunalnim delatnostima radi više od 70.000 ljudi i moramo da vodimo računa o svakom od njih”, rekla je Mihajlović posle potpisivanja dokumenta u Vladi Srbije.\nplate komunalna preduzeća


Koliko smo iracionalni kada procenjujemo rizik od nuspojava vakcinacije - FakeNews Tragač\nKoliko smo iracionalni kada procenjujemo rizik od nuspojava vakcinacije\nZamislite da ste roditelj deteta od godinu dana u periodu kada u vašoj državi vlada epidemija smrtonosnog gripa koji je fatalan za decu do tri godine. Stopa smrtnosti od ove zarazne bolesti je takva da umire 10 na 10.000 dece. Naučnici su otkrili vakcinu koja u potpunosti otklanja rizik od smrtnosti usled posledica gripa, ali vakcina ima određene nusefekte od kojih će umreti određeni broj dece.\nDa li ćete racionalno doneti odluku kada vam se matematički predstavi rizik u obe situacije?\nU jednom segmentu ovog istraživanja ispitanici su upitani da procene da li bi u slučaju primera sa početka ovog teksta vakcinisali dete ukoliko će nuspojave vakcinacije biti smrtonosne za određeni, tačno specifikovan procenat dece. Ispitanicima je zatim ponuđeno da se 10 puta izjasne o tome da li bi vakcinisali svoje dete u zavisnosti od rizika od smrtnosti usled nuspojava vakcinacije koji se kretao od 0 do 9 na 10.000 dece.\nUkoliko pogledamo zdravorazumski, čak i maksimalna smrtnost od vakcinacije od 9 na prema 10.000 je svakako bolja opcija u odnosu na smrtnost od 10 na prema 10.000 od posledica gripe. Ipak, da li su ispitanici u slučaju svih 10 opcija donosili ispravnu odluku?\nOdgovor na prethodno pitanje je – naravno da ne:\nOvi ispitanici su odbacili čak i situaciju u kojoj od vakcinacije umire 1 na 10.000 dece, odlučujući se da u hipotetičkoj situaciji ne vakcinišu svoje dete, iako je smrtnost od gripe čak 10 puta veća.\nUkoliko je eksperimentalna instrukcija samo malo dopunjena i ukoliko je ispitanicima rečeno da bi od posledica nuspojava vakcinacije umirala ista deca kao i od posledica gripe, ispitanici su bili u većoj meri, ali nedovoljno racionalni. Naspram 9% ispitanika u prethodnoj hipotetičkoj situaciji, u slučaju kada je reč o smrti iste dece 47% ispitanika je procenilo da bi vakcinisalo dete kada je smrtnost od nuspojava vakcinacije 9 na prema 10.000. Više od polovine ispitanika ne bi ni u ovoj situaciji donelo ispravnu odluku, iako se radi o istoj deci, od kojih bi 1 od 10 na svakih 10.000 vakcinacijom bilo spaseno.\nU prethodno navedenom istraživanju, u kom se hipotetička situacija odnosila na aktuelnu epidemiju, možemo reći da su ispitanici donosili pogrešne odluke zbog nekoliko veoma povezanih kognitivnih pristrasnosti.\nU situacijama u kojima smo primorani da donesemo tešku odluku, kada sve ponuđene opcije sadrže određeni rizik, pretežno se odlučujemo za status quo. Osim toga što smo skloniji nečinjenju kada odluka nužno sadrži prihvatanje određenog rizika, propuštanju smo skloniji i kada donošenje odluka percipiramo kao naporno. Dobar primer ovome je podatak da je u zemljama u kojima su građani po rođenju registrovani kao donori organa, ali mogu da se odjave kada god žele, broj donora preko 10 puta veći nego u zemljama u kojima se građani prijavljuju za donorstvo.\nJedan od razloga zašto smo u situaciji procene rizika skloniji činu propuštanja, nego činu izvršenja je nešto što se u psihologiji zove averzija prema žaljenju ili očekivanje žaljenja. Reč je o tome da percipiramo da ćemo više žaliti zbog onog što smo uradili, nego zbog propuštanja. Iako smo u slučaju bilo odabira činjenja, bilo odabira nečinjenja, mi ti koji smo doneli odluku, percipiramo da bismo u situaciji kada bi do smrti došlo usled posledica gripe manje krivili sebe.\nOvom je potrebno pridodati čitav niz kognitivnih pristrasnosti i heuristika kojima smo skloni kada nam vakcinacija nije nešto novo ili nepoznato i kada generacijski nemamo sećanje na period kad su se ljudi suočavali sa opasnošću od koje se vakcinacijom štitimo. Odnosno, kada su nam informacije o nuspojavama iskustveno bliskije nego doživljaj stvarne pretnje usled odbijanja vakcinacije. Tada, upravo nedostatak kolektivnog sećanja na epidemiju, i (ne)posredna dostupnost informacija o nuspojavama vakcinacije doprinosi tome da donesemo odluku koja je pogrešna. Istraživanja dosledno pokazuju da nam je svima svojstveno da se pri donošenju različitih odluka daleko više oslanjamo na iskustva kojih lako možemo da se prisetimo, nego što se bavimo procenom stope rizika.


Brnabić: Srpska sačuvala srpsko ime i pravoslavnu vjeru | Trebinje Live\nRepublika Srpska je sačuvala srpsko ime i prezime i pravoslavnu vjeru, izjavila je predsjednik Vlade Srbije Ana Brnabić na svečanoj akademiji povodom Dana Republike.\nBrnabićeva je čestitala Dan Republike Srpske, istakavši da zajedno obilježavaju ovaj važan jubilej 30 godina, te naglasila da joj je čast što je tu, te je prenijela pozdrave i čestitke predsjednika Srbije Aleksandra Vučića i građana Srbije.\nOna je u obraćanju na akademiji u Banjaluci naglasila da je Republika Srpska ostala odraz viševjekovnog sna, a pokazatelj je toga koliko je srpski narod bio odlučan da spriječi ponavljanje zločina iz Drugog svjetskog rata koji je imao cilj da u potpunosti uništi srpski narod na ovim prostorima.\nNapomenula je da su Srbi 9. januara 1992. godine tražili način da sačuvaju mir kako se ne bi ponovio Jasenovac, Gradiška, Prebilovci i druga stratiša.\n"Republika Srpska je formirana da bi se odbranila od tog zla, koje je došlo nešto kasnije, iste te godine", rekla je Brnabićeva i naglasila kako je postala svjesna da bi se ponovilo ono što je bilo 50 godina ranije kada je prošle godine posjetila Prebilovce.\nU Srbiji, kaže, prvi moraju da brane Srpsku jer je ona nastala od želje za mirom, slobodom, želje da se zločini ne ponavljaju.\n"Ponosni smo na hrabrost i slobodarsku tradiciju naših predaka", rekla je Branbićeva.\nOna je navela da je odnos Srbije i Republike Srpske postao specijalan zahvaljujući Vučiću i srpskom članu Predsjedništva BiH Milorada Dodika.\nBrinu je, kaže, izazovi i problemi sa kojima se suočava Republika Srpska i njeno rukovodstvo, zabrinjava uvođenje sankcija Dodiku, jer je činjenica da one nisu nikada nisu bile rješenje.\n"Srbija nikada neće provoditi sankcije protiv pripadnika svog naroda u BiH i Republici Srpskoj", ponovila je Brnabićeva.\nNjihova politika je, podsjetila je, "Otvoreni Balkan", da se stvori drgačija budućnost od prošlosti, ne granice i ograničenja već slobodan protok robe, ljudi, kapitala, a istakla je i opredijeljenost da se razvojaju i unapređuju odnosi sa Srpskom.\nTagovi: Drustvo Srbija Dan Republike Srpske Ana Brnabic


SKUPŠTINA GRADA BEOGRADA: Šesta sednica zakazana za utorak\nSnezana Djuric Pijevac\t 21.09.2018. 12:26h\nBEOGRAD - Predsednik Skupštine grada Beograda Nikola Nikodijević zakazao je za utorak, 25. septembar, šestu sednicu Skupštine grada.\nNa dnevnom redu će se naći izmena i dopuna Regionalnog prostornog plana administrativnog područja Grada Beograda, kao i šest planova detaljne regulacije. Planovi se odnose na privrednu zonu između saobraćajnice SMT, Pančevačkog puta i Dunava na opštini Palilula, kao i dela Višnjićke banje na istoj opštini, te za deo privredne zone u Surčinu, postrojenja za prečišćavanje otpadnih voda i privodne infrastrukture u Sopotu i za stanicu za snabdevanje gorivom u Novom Beogradu.\nPred odbornicima će biti i predlog izmene i dopune Plana detaljne regulacije sanitarne deponije Vinča na teritoriji opštine Grocka, kao i pet predloga za buduće izrade ili izmene planova za delove Voždovca, Zvezdare, Palilule, Grocke i Sopota.\nOMLADINA ISTRAJNA U PRIKUPLJANJU POTPISA: Akcijom u centru Beograda ukazali na neophodnost povećanja intenziteta noćnog prevoza\nSASTAVLJENA LISTA NAJJEFTINIJIH GRADOVA U EVROPI: Evo na kom je mestu BEOGRAD! A tek da vidite kako su pravili računicu\nPredložena je i izmena rešenja o davanju na korišćenje mreže za distribuciju toplotne energije JKP Beogradske elektrane, kao i izmena odluke o promeni osnivačkog akta Javnog urbanističkog preduzeća, saopštio je Beoinfo.\nNa sednici će biti i nekoliko tačaka o kojima će se odlučivati po skraćenom postupku, među kojima su predlozi rešenja o razrešenju i imenovanju direktora i v.d. direktora u jednom broju preduzeća i ustanova, čiji je osnivač Grad Beograd. Sednica počinje u 10 časova.\nsednicaSkupština gradaNikola Nikodijević


Investitor iz Bosne i Hercegovine spreman je dati 1.400.000 konvertibilnih maraka za kompleks Muška voda kod Kladnja, saznaje portal Klix.ba.\nDeseti krug prodaje kompleksa Muška voda kod Kladnja već je objavljen, a kako nam je potvrdio ministar trgovine, turizma i saobraćaja TK Mirsad Gluhić, investitor iz naše zemlje, tačnije Tuzlanskog kantona, zainteresiran je za kupovinu te nudi 1.400.000 KM.\n“Članovi Skupštine povjerilaca i predstavnik Kantonalnog pravobranilaštva su donijeli odluku da se ide u smanjenje cijene kako bi se približno došlo do iznosa koji nudi kupac. Nadamo se da će sada imovina biti prodata”, istakao je Gluhić.\nKompleks koji se nalazi na površini od 76.768 kvadratnih metara sačinjavaju hotel, bungalovi, lovačka kuća, ski-staza, igrališta za fudbal, košarku, odbojku i rukomet.


JKP “Rasina” potpisala Sporazum o Razvojnom sistemu odvojenog sakupljanja otpada za reciklažu – In Medija\nJKP “Rasina” potpisala Sporazum o Razvojnom sistemu odvojenog sakupljanja otpada za reciklažu\nDatum objave: 11.09.2017.\nSporazum o saradnji u realizaciji projekta Razvojni sistem odvojenog sakupljanja otpada za reciklažu u Rasinskom okrugu potpisali su predstavnici grada Kruševca, opština Aleksandrovac, Varvarin i Brus i GIZ (Nemačka organizacija za međunarodnu saradnju).\nNosilac ovog projekta u opštini Brus je JKP “Rasina” a tim povodom razgovarali smo sa direktorom Ivanom Jeličićem.\n“Na realizaciji projekta Razvojni sistem odvojenog sakupljanja otpada za reciklažu u Rasinskom okrugu JKP “Rasina” je odavno angažovana a potpisivanje saradnje sa GIZ-om, gradom Kruševcom i opštinama Aleksandrovac i Varvarin je samo još jedan korak u realizaciji čitavog projekta čiji je jedan od ciljeva zapošljavanje ugroženih grupa stanovništva u sektoru reciklaže. Ovim projektom obezbeđena je investicija za kupovinu opreme i edukaciju.\nRealizacija projekta je počela i raspisan je tender za kupovinu opreme. JKP “Rasina” će ovim projektom dobiti 500 kanti od 120 litara koje će biti raspodeljene na revers, zatim 30 kontejnera zapremine 1,1 m3 za papir, 30 kontejnera zapremine 1,1 m3 za PET ambalažu i plastiku i 50 metalnih kontejnera zapremine 1,1 m3 za mešovito smeće. Takođe dobićemo i gradsko komunalno vozilo za sakupljanje smeća za reciklažu kao i traku i presu. Po projektu biće zapošljeno 3 radnika na sakupljanju smeća i 3 radnika na sortiranju smeća. U planu je i edukacija građana u gradskom, prigradskom i seoskom području. Ovaj projekat osim zapošljavanja doprineće i da se odvozi manje smeća na deponiju na Slavi.\nKako su nam rekli prilikom potpisivanja sporazuma iskustva iz Rasinskog okruga, koristiće se kao primer dobre prakse i biznis model za ostale regione u Srbiji ali i drugim zemljama Jugoistočne Evrope kako da se kroz modernizaciju komunalnih usluga doprinese održivom razvoju i smanjenju stope nezaposlenosti.” rekao je Ivan Jeličić, direktor JKP “Rasina” Brus.


Novi protivgradni strelci u cetiri MZ – Info M\nPočetna / Uncategorized / Novi protivgradni strelci u cetiri MZ\nNovi protivgradni strelci u cetiri MZ\nN. Stanković 15. јуна 2017.\tUncategorized Ostavite komentar 1,580 pregleda\nPredstavnici gradske opštine Mladenovac održali su danas sastanak sa Zoranom Babićem, načelnikom Centra za odbranu od grada RHMZ-a u cilju unapređenja protivgradne odbrane na teritoriji naše opštine.\nDanašnjem sastanku su prisustvovali Vladan Glišić, predsednik gradske opštine Mladenovac, Gordana Dimitrijević Bjeličić, član Veća zadužena za poljoprivredu i Anđelka Milovanović, načelnica Službe za budžet i finansije.\nNa sastanku su dati predlozi za nove protivgradne strelce u četiri mesne zajednice u kojima su protivgradni strelci dali pismeni otkaz ugovora o radu. Zaključno je da u ovom trenutku aktivne lansirne rampe imaju optimalan broj raketa za normalno funkcionisanje, ali da je potrebno obezbediti rezervu za jesenji period koja će nadoknaditi potrošene rakete u ovom periodu.\nNačelnik Babić će dostaviti procenu rizika i statistiku nastanka štete u prethodnim godinama za područje opštine Mladenovac koja bi poslužila kao model za subvencionisanje osiguranja voćara na teritoriji mesne zajednice Dubona i ostalih mesnih zajednica koje pripadaju rizičnom području od grada.\nPrethodno Vidovdanski turnir u malom fudbalu osiguranje obavezno\nSledeće Bazen krece u subotu/VIDEO/


Na današnji dan pre 146. godina nastao Crveni krst Srbije – RASEJANJE.info\nNa današnji dan pre 146. godina nastao Crveni krst Srbije\n06.02.2022 07.02.2022 Katarina\tCrveni krst Srbije, dr Josif Pančić, dr Vladan Đorđević, Đorđe Vajfert, Ilija Kolarac, prof Kosta Stojanović\nCrveni krst Srbije danas, 6. februara 2022. godine obeležio je 146 godina postojanja i rada.\nSrpsko Društvo Crvenog krsta je osnovano je 25. januara po starom, a 6. februara po novom kalendaru 1876. godine u Beogradu, u zgradi na Studentskom trgu. Na tom mestu danas je zgrada Jugoslovenske kinoteke gde postoji i spomen ploča o nastanku najstarije humanitarne organizacije u zemlji. Osnivač Crvenog krsta Srbije bio je dr.Vladan Đorđević, a prvi predsednik Društva Mitropolit Mihajlo Jovanović.\nInicijativu za osnivanje Srpskog Društva Crvenog krsta dr Vladan Đorđević pokrenuo u vreme Hercegovačkog ustanka. Svečanoj sednici gde je osnovano Srpsko Društvo Crvenog krsta prisustvovali su znameniti ljudi tadašnje Srbije kao što su: Josif Pančić, Đorđe Vajfert, Ilija Kolarac i prof. Kosta Stojanović i drugi. Zalaganjem Vladana Đorđevića Srbija je potpisala Prvu Ženevsku konvenciju što je omogućilo Srpskom Društvu Crvenog krsta međunarodno priznanje, a našu organizaciju svrstalo u 15 prvoosnovanih nacionalnih društava Crvenog krsta u svetu.\nCrveni krst Srbije danas ima preko 60.000 volontera, od kojih je polovina onih koji su svakodnevno uključeni u aktivnosti Crvenog krsta, 130.207 članova i 724 zaposlenih u 183 organizacije Crvenog krsta u gradovima i opštinama, 2 pokrajinske organizacije i sedištu Crvenog krsta Srbije.\nPredsednik Crvenog krsta Srbije prof. dr Dragan Radovanović povodom godišnjice organizacije izjavio je: „Crveni krst Srbije je svih 146 godina bio sa svojim narodom pomažući svima kojima su pomoć, uteha i nada bili potrebni. Crveni krst je narod, i narod je Crveni krst. Ovaj odnos je suština dugovečnosti naše organizacije. Pored ugroženih ljudi, važan fokus delovanja Crvenog krsta je bio mobilisanje što većeg broja volontera i ljudi koji su pomagali Crveni krst kao darodavci ili članovi. Okupljanjem volontera, članova i darodavaca načinjen je veliki krug dobrih ljudi“, istaknuto je na sajtu Crvenog krsta Srbije.\nIzvor Crveni krst Srbije\n← Apel za potencijalne donatore kože\nProslava Svetoga Sava u srpskim školama u Italiji →\n10.10.2020 06.12.2021 Katarina


UDS: Sredstva od EKOLOŠKIH TAKSI isključivo koristiti za rešavanja ekoloških problema | Ist Media\n08:51: PM Thursday October 1, 2020\nObjavljeno 22. April 2020. at 23. April 2020. piše Ist Media\nBOR, (IST Media) Ujedinjena demokratska Srbija (UDS) zatražila je od Vlade Srbije da sredstva prikupljena po osnovu ekoloških i sličnih taksi usmeri u poseban namenski fond u budžetu i da ta sredstva budu isključivo korišćena za rešavanje ekoloških problema.\nU saopštenju povodom 22. aprila, Svetskog dana planete Zemlje, iz UDS su ocenili da je ekološka situacija širom Srbije “ozbiljna” i da su “u velikom problemu tri elementa životne sredine – vazduh, zemlja i voda”.\nŽivoti 48.000 stanovnika Bora su ugroženi, zbog ispuštanja opasnih materija u vazduh, za šta je odgovorna kompanija ‘Zijin Bor Copper’ (nekadašnji RTB Bor), koja svojim radom emituje sumpor-dioksid, a on je uzročnik respiratornih i kardiovaskularnih bolesti i najviše šteti deci, starijima i osobama sa hroničnim bolestima pluća, upozorili su iz Ujedinjene demokratske Srbije.\nOcenili su da je Vlada “dužna da informiše javnost kako je moguće da Zeleni fond u budžetu Srbije iznosi mnogo manje od ekoloških taksi koje se godišnje naplate širom Srbije”.\nSmatramo da je jedino dugoročno i trajno rešenje u ubrazavanju procesa evropskih integracija i znatno ozbiljniji pristup pristupnim pregovorima u pregovaračkom poglavlju 27 koje reguliše oblast zaštite životne sredine, naveli su iz UDS.\nUjedinjena demokratska Srbija predstavlja politički savez Srbije 21, Vojvođanskog fronta predvođenog Ligom socijaldemokrata Vojvodine, Stranke moderne Srbije i Građanskog demokratskog foruma.


Skrivena tuga disfunkcionalnih porodica-Ljubica Bogetic,psiholog\nHome/Blog/Roditeljstvo/Skrivena tuga disfunkcionalnih porodica\nOno što čini ovakve porodice disfunkcionalnima, je obično neki skriveni problem, neka porodična tajna o kojoj ne sme da se govori, lažno ulepšavanje realnosti, zabrana na pokazivanja osećanja i svog mišljenja… ali deca kao intuitivna bića to osećaju, i nemaju kome da kažu, niti imaju dozvolu od roditelja da na bilo koji način pokažu svoja osećanja.\nKada pričamo o disfunkcionalnim porodicama, ljudi često pomisle na razvedene brakove, siromašne porodice ili one za koje svi znaju da imaju neki očigledan problemem. Ali, mnogo je češći primer naizgled „finih porodica“, koje sa strane svi ocenjuje kao primerene i dobrotojeće, a da u pozadini postoji prećutni problem zbog koga dete ima neki simptom koji ukazje na poremećaj u odnosima i strukturi porodice. Ono što čini ovakve porodice disfunkcionalnima, je obično neki skriveni problem, neka porodična tajna o kojoj ne sme da se govori, lažno ulepšavanje realnosti, zabrana na pokazivanja osećanja i svog mišljenja, ali deca kao intuitivna bića to osećaju, i nemaju kome da kažu, niti imaju dozvolu od roditelja da na bilo koji način pokažu svoja osećanja. Kada takvo stanje dugo traje, obično se razvija neki psihosomatski problem kod deteta, što je njegov način da ispolji potisnuta i zabranjena osećanja, ali i da reši problem u porodičnim odnosima.\nJedan dečak je još kao mali često osećao netrpeljivost u između roditelja u svojoj kući. Roditelji su se trudili da glume pred decom da je sve u najboljem mogućem redu, pred drugima su uvek bili zajedno ali hladni i distancirani. Uveče bi se svađali kada deca odu krevet, misleći da ih niko ne čuje. Dete je godinama dobijalo duple poruke i nije znalo kome da veruje, onome šta oseća ili onome šta mu kažu roditelji.\nSpolja gledano dete je delovalo potpuno u redu, i niko nije primećivao ništa neobično. Išlo je u školu, bilo je miran i dobar đak, učetelji su ga voleli, druga deca se ga dobro prihvatala, ali je sa druge strane bilo povučeno, ništa nije pričao o sebi i svojoj porodici, roditelje bi često predstavljao kao idealne. Ubrzo se utvrdilo da ima opsesivno kompulsivni poremećaj i strahove zbog kojih nije mgao da spava noću. Krenuo je na terapiju i sve je počelo da se smiruje, ali kad god bi brak mame i tate bio u krizi, strahovi su se uprkos terapiji ponovo vraćali ili pojačavali. Tada bi roditelji bili okupirani njegovim problemom, i tako je postignut cilj da porodica bude na okupu. Roditelji su uporno izbegavali porodičnu i bračnu terapiju i slali samo dete kod psihoterapeuta. Dete je i na terapiji predstavljalo svoje roditelje kao idealne, dok nije u jedom trenutku isplivalo da ima strah od razvoda roditelja, koji je bio u osnovi svih drugih strahova. Dete je toliko potisnulo svoj strah i emocionalno otupelo, da nije uopšte prepoznavalo svoja osećanja, niti ih je bio svestan, niti ih je osećao. Ali, osećanja su kao voda, uvek nađu svoj put, a u u ovom slučaju našli su put kroz opsesivno komplusivne misli.\nDug je put dok dete ne razvije emocionalnu inteligenciju koja je godinama zapostavljana i ne počne da otovreno pokazuje svoje emocije. Isto tako dug je put i da roditelji osveste neophodnost traženja pomoći i značaja razgovora o problemima.\nAli, balkanski mentalitet ostavlja mnogo traga i na današnje generacije. Mnoge je sramota da kažu da imaju problem i otvoreno traže pomoć, plaše se šta će drugi da kažu, da ih neko ne osudi, da će da ih druge vide kao neuspešne. Umesto toga, ćute, trpe, glume, takmiče se sa okolinom ko je bolji i uspešniji…. dok ostavljaju dugoročne posledice svojim potomcima.\nOvakvi roditelji često imaju uverenje da rade najbolju moguću stvar za decu tako što im daju lažnu sliku realnosti, misleći da je za decu bolje da ništa ne znaju jer su mala, treba ih lagati i zaštititi od realnosti. Ono što praksa pokazuje je upravo suprotno, deca uvek treba da znaju istinu, kakva god da je, samo na njima prilagođen način. Tek kada znaju i razumeju realnost, oni će znati šta sa njom da rade.


Narodni poslanici o spornoj Rezoluciji, krivi navodi zasjenili raspravu\nOpozicionari, već naviknuti na zloupotrebu skupštinske riječi, svoje minute koristili su da opravdaju Rezoluciju o poštovanju žrtva ustaškog režima, koja minimalizuje srpske žrtve, a u svojim redovima nigdje ne pominje genocid nad srpskim narodom.\nU mehanizme odbrane, pored krivih navoda, ubacili su i jasenovačku građu, o kojoj, čini se i ne znaju baš mnogo. Iz redova SDS-a i PDP-a čula su se dovikivanja, pa i prozivke na račun srpskog člana Predsjendištva BiH i lidera SNSD-a, o tome kako je lično predao jasenovačku građu Hrvatskoj. To su bezočne laži opozicije kojoj govornica služi samo za poziranje, odgovorio je Milorad Dodik.\n"Sve i jedan dokument koji je otišao iz arhiva Republike srpske je vraćen u Republiku Srpsku. Možete da to vidite. Predlažem gospodine predsejdniče da se formira posebna komisija ovog parlamenta da izvrši uvid u arhivu Republike Srpske i da vidi da li su ti dokumenti ovdje postoje da jednom ove bezočne laži skinete. Oni nisu imali ništa drugo nego da izmisle priču o toj arhivi", rekao je MIlorad Dodik, lider SNSD-a.\nSva građa koja je iz Arhiva Republike Srpske predata u Muzej Holokausta tamo je digitalizovana, a njene kopije predate su Srpskoj. Muzej Holokausta, kaže Milorad Dodik, iz Vašingotona je predao Arhivu Republike Srpske oko tri i po hiljade kolor snimaka, i 632 mikrofilmova čitljive podloge, posebnog formata sa preko 35 hiljada pojedinčanih snimaka. Svi dokumenti, na zahtjev poslanika SNSD-a mogli bi da budu dostupini i javnosti.\n"Ja tražim i od arhiva i od Muzeja da ta jasenovačka građa što prije bude organizovana kao izgložbeni eksponat da sva javnost može da je vidi, da obiđe i male gradove da sa njom idemo u inostranstvo, i mislim da je to zadatak", istakao je Igor Žunić, šef Kluba poslanika SNSD-a u NSRS.\nIza sporne Rezolucije čvrsto stoje u SDS-u i PDP-u. U njoj kažu, ne vide ništa sporno. Dokument koji je srpske žrtve stavio u treći plan, SDS-ovom Miladinu Staniću, kako kaže, i nema neku težinu.\n"Vi pričate o, puna su vam usta priče o tome kako je neko u Sarajevu potpisao Rezoluciju koja će nanijeti nikakvu štetu Republici Srpskoj, nikakvu aposlutno. Vi meni dajte mejru, broj cifru, odluku, sudbinu koju će nanijeti u odnosu na to što se jedna Rezolucija Savjeta bezbjednosti ne provodi", istakao je Miladin Stanić, šef Kluba poslanika SDS-a u NSRS.\nLideru PDP-a najvažnije je da Rezolucija koju ne priznaje vladajuća većina u Srpskoj, stigne u Evropski parlament.\n"Koliko je meni poznato ići će na Dom naroda, mislim da ona kao Rezolucija Predstavničkom doma je dovoljno snažna da može biti i kao takva poslata u Evropski parlament, što je jako važno da će uvid na tekst Rezolucije imati poslanici u EU Parlamentu i mislim da je to možda i najjača karakteristika onoga što smo izglasali u Predstavničkom domu Parlamenta BiH", naglasio je Branislav Borenović, predsjednik PDP-a.\n"Usvajanjem Rezolucije o poštivanju žrtava ustaškog režima i pokreta, Predstavnički dom Parlamentarne skupštine BiH doprinio je ovom revizionizmu jer se srpske žrtve u ovom dokumentu i ne spominju. A samim tim se relativizuje zločin nad žrtvama i istorisjka činjenica da su jedini stradali Srbi, Jevreji i Romi i antifašisti", istakao je Radovan VIšković, predsjednik Vlade Republike Srpske.\nUz to, Borenoviću su sporne i brojke stradalih u Drugom svjetskom ratu, pa smjelo poručuje da su možda i lažirane.\n"On je rekao da su podaci dakle, lažirani, kad je upitanju broj žrtava i ja se ne suprotstavljam toj činjenici, ja samo ukazujem na to da je muzej Holokasuta sastavni dio institucionalnog miljea SAD-a. Dakle, smatram da je ovo stvar koju treba delegirati prvo gospodin Borenović. Mislim da je ovo teška optužba na račun Američke administracije da bi oni eventualno lažirali dokumente vezano za stradanja Srba u tom periodu", rekla je Željka Cvijanović, predsjednik Republike Srpske.\nU važnim pitanjima za Republiku Srpsku, trebalo bi da budemo jedinstveni, poručuje prvi čovjek SNSD-a. Dodaje da je sporni dokument čista podvala na koju su nasjeli SDS i PDP.\n"I mi smo bili opozicija pa smo uvijek bili na važnim pitanjima zajedno. Nikada nisu mogli nijednu reformu jer nisu imali snage da provedu, uvijek su tražili samo mene da budem sa njima. A onda su se skrivali iza htjenja ili nehtjenja. Nije to važno, ovdje je važno šta su istine, a istina je da je ovo podvala", naglasio je Milorad Dodik, predsjednik SNSD-a.\nPoslanik SNSD-a Srđan Mazalica kaže da je upitan i legitimitet Rezolucije o poštovanju žrtava fašističkog režima i pokreta, koju je usvojio Predstavnički dom Parlamentarne skupštine BiH, jer nije ravnopravno zastupljen broj poslanika koji su je podržali. Za nju je glasalo 5, od 14 poslanika iz Republike Srpske.\nČubrilović: Postojanje i opstanak Srpske garancija za miran san prognanih Srba\nZbog zaključaka NSRS\nI danas saslušanja u Tužilaštvu, poziv dobio i ministar iz Vlade Srpske\nZajednička izjava iz Srpske ide na sve značajne adrese u svijetu\nParlament Srpske o budžetu u nastavku posebne sjednice


Politika nepristrasnosti | ATS\nNepristrasnost predstavlja osnovu za sticanje i održavanje poverenja u sistem akreditacije koje zainteresovane strane očekuju. Stoga, obezbeđenje nepristrasnosti je osnovni prioritet na svim nivoima funkcionisanja unutar ATS.\nPoštujući uspostavljena pravila, ATS osigurava da celokupno osoblje uključeno u akreditacione aktivnosti obavlja poslove objektivno bez komercijalnih, finansijskih i drugih pritisaka koji bi ugrozili nepristrasnost.\nATS se ne bavi aktivnostima koje bi mogle da ugroze njegovu nepristrasnost. Ono ne pruža konsultantske usluge telima za ocenjivanje usaglašenosti, ne obavlja poslove niti pruža usluge koje pružaju tela za ocenjivanje usaglašenosti. Takođe, nije povezano ni na kakav način sa organizacijama koje pružaju konsultantske usluge telima za ocenjivanje usaglašenosti, niti promoviše rad tih tela.\nATS organizuje seminare za tela za ocenjivanje usaglašenosti koji su namenjeni davanju opštih informacija o akreditaciji kojima se slobodno pristupa u javnom domenu. Dodatno, opredeljenje ATS je da, ukoliko se pruži prilika, učestvuje u međunarodnim projektima koji su namenjeni savetovanju drugih akreditacionih tela o razvoju novih šema akreditacije ili razvoju procesa akreditacije.\nATS učestvuje u radu grupa čiji je cilj savetovanje vlasnika šeme o zahtevima za akreditaciju, uključujući zahteve u okviru relevantnih standarda za ocenjivanje usaglašenosti.\nATS osigurava da sva tela za ocenjivanje usaglašenosti imaju isti tretman u postupku akreditacije, bez diskriminacije ili ograničenja u pogledu veličine, pravnog statusa, članstva u bilo kojem udruženju ili grupi ili broja već akreditovanih tela za ocenjivanje usaglašenosti.\nZaposleni u ATS-u, lica iz organa i stručnih tela ATS-a, ocenjivači, kao i lica koja su ugovorno angažovana da obavljaju određene poslove u ime ATS-a, obavezni su da prijave bilo kakav potencijalni sukob interesa. Informacijama se upravlja na način kako bi se osigurala objektivnost usluga koje se pružaju. Pored toga, odluke o akreditaciji donose osobe koje nisu učestvovale u ocenjivanju tela za ocenjivanje usaglašenosti o čijoj akreditaciji se odlučuje.\nATS vrednuje potencijalne rizike po nepristrasnost koristeći brojne mehanizme, uključujući i konsultovanje sa odgovarajućim zaintersovanim stranama. Ukoliko se takvi rizici identifikuju, ATS će preduzeti odgovarajuće mere kako bi se isti uklonili ili smanjili na najmanju moguću meru. Svaki preostali rizik se preispituje da bi se utvrdilo da li je on na nivou prihvatljivog rizika. U slučaja da se identifikuje neprihvatljiv rizik po nepristrasnost, akreditacija neće biti pružena.\nStoga, očuvanje nepristrasnosti je osnovno opredeljenje ATS-a.\nBeograd, septembar 2019. godine v.d. DIREKTORA


Antić: Odlazak Srba na proslavu Oluje nesrećan događaj i posledica pritisaka - Izazov\nNovi magazin 4. avgusta 2020. 12:51\nPredsednik Naprednog kluba Čedomir Antić ocenio je danas da je odlazak člana Samostalne demokratske srpske stranke Borisa Miloševića na proslavu hrvatske vojne akcije Oluja „nesrećan događaj“ i posledica višegodišnjih pritisaka na Srbe, koji će imati dalekosežne posledice na položaj srpskog naroda u toj zemlji.\n„Ovde nije reč o pomirenju nad grobovima već o nastojanju da se Srbi asimiluju. I ovo je posledica jedne, rekao bih, sadističke želje da se žrtva navede da saučestvuje u svojoj nesreći“, rekao je Antić na predstavljanju godišnjeg izveštaja o političkim pravima srpskog naroda u regionu.\nOn je rekao da je još spornija odluka hrvatskog ministra da tog dana ode u Grubore, srpsko selu u kojem je ubijeno više civila za vreme Oluje, jer se radi o zločinu za koji niko nije osuđen ni posle 25 godina.\nAntić je rekao da razume Srpsko nacionalno vijeće i Samostalnu demokratsku srpsku stranku da žele da se bore za svoj opstanak u Hrvatskoj ali da mu se čini da posle tog poteza oni „ulaze u političke Hrvate“ i da srpski narod u njima više nema svoje predstavnike.\nPredstavnik Naprednog kluba Petar Lađević izjavio je da ne misli da će taj potez sudbinski odrediti položaj Srba u Hrvatskoj i ocenio da je on više odraz trenutnih okolnosti.\n„Srbi su se za tako nešto odlučili iz niza iznuđenih političkih okolnosti i taj potez ja ne vidim kao ‘sudnji dan'“, rekao je on.\nSuzavac u Gomelju, širom Belorusije uhapšene 53 osobe


Mićunović: Koalicija funkcioniše\nBeograd -- Predsednik Političkog saveta DS-a Dragoljub Mićunović izjavio da, uprkos povremenim nesuglasicama, vladajuća koalicija funkcioniše i da će proći sve testove.\nOn je za "Večernje novosti" rekao da je Srbija trusno područje i u njoj uvek postoje razne borbe i ideje."Zato se i bura oko Zakona o informisanju pretvorila u neku formu političkog grupisanja i nije imala veze sa samim predmetom. No, ne verujem da će to da poremeti političku scenu", kazao je Mićunović.\nOn je rekao da je koalicija pokazala odgovornost i da nam je "u ovom trenutku potrebna stabilna vlada".\nNa pitanje da li bi u vladu mogli da uđu i novi partneri, jer se spekuliše o tome da je sada, navodno, tajni džoker LDP, on je odgovorio da "ne veruje u takvu opciju, niti zna da se o tome ikada govorilo".\nMićunović je naveo i da je najveći deo tereta koji nosi oporavak od krize pao na pleća radnih masa.\n"Ima mnogo nepravdi. Država sve to mora veoma pažljivo da rešava u dijalogu sa svim akterima. Ne sme se niko ostaviti na rubu očajanja, jer to nije humano, niti je u skladu sa politikom demokratije. Očekujem da ćemo pronaći balans između podsticanja privrede i brige za one najugroženije", kazao je on.\nPrema njegovim rečima, iluzija je verovati da bi manje ministarstava značilo i manje birokratije.\n"Nije tačno. Može, recimo, ministarstvo da se zameni sa sekretarijatom, ali je važan ukupan broj administracije u državnoj upravi. Zato mislim da nije neophodna takva vrsta rekonstrukcije. Ali uvek je moguće nekog ministra zameniti drugim", rekao je Mićunović, koji je i poslanik Skupštine Srbije.


Ministarstvo privrede: Promena metodologije, kursne razlike i poplave uticale na loše rezultate - Biznis i Finansije\nHome\tVestiEkonomija\tMinistarstvo privrede: Promena metodologije, kursne razlike i poplave uticale na loše rezultate\nMinistarstvo privrede: Promena metodologije, kursne razlike i poplave uticale na loše rezultate\nby bifadmin 3. decembra 2015.\nPovodom izjava sa konferencije za štampu Saveza računovođa Srbije i pojedinih “neutemeljenih interpretacija” koje su se pojavile u medijima, Ministarstvo privrede je danas reagovalo saopštenjem za javnost u kome se ističe da je privreda Srbije u 2014. iskazala neto gubitak, pre svega, zbog negativnih kursnih razlika, promene računovodstvene metodologije, ali i zbog uticaja poplava na BDP, o čemu je javnost već viša puta bila obaveštavana.\n“U lošim rezultatima prednjače preduzeća u restrukturiranju čiji su gubici veći od 70 milijardi dinara i čiji problem nijedna od prethodnih Vlada nije ni pokušala da reši. Kada bude bio završen proces privatizacije preduzeća koja su bila pod “zaštitom” desetak godina, privredni portfolio će biti čistiji i zbirni rezultati privrede će biti znatno bolji. Suprotno napisima u medijima, tokom ove i sledeće godine će biti likvidirana preduzeća koja su godinama proizvodila gubitke, dok će ostala privredna društva odahnuti i skinuti sa leđa teret gubitaša koje su sponzorisale one firme koje su pravile dobitke”, piše u saopštenju Ministarstva privrede.\nPrimenom novog Zakona o računovodstvu koji je donesen sredinom 2013. godine, kao i pravilnika koje Zakon određuje, privreda je dobila obavezu da prikaže kao finansijske rashode ranije istorijske kursne razlike koje nije prikazivala poslednjih pet godina, jer im je podzakonskim rešenjima to bilo dozvoljeno.\nDrugim rečima, u ovogodišnjim negativnim kursnim razlikama privrede sabrane su i negativne kursne razlike koje su firme “sakrivale” poslednjih godina, zbog prikazivanja boljih bilansa. Iz ovog razloga, ovogodišnji finansijski rezultati privrede Srbije ne prikazuju realno stanje, kao što i nisu uporedivi sa bilansima od prošle godine, zbog promene metodologije računovodstva, zaključuje se u objašnjenju.\nStudenti sa FON-a pobedili na takmičenju „Learn today – Lead tomorrow“\nKako realizovati potencijale domaće poljoprivrede: Neophodne razvojne umesto socijalnih mera


Vlada usvojila Predlog za promene Ustava o pravosuđu, na redu parlament | Insajder\nVlada usvojila Predlog za promene Ustava o pravosuđu, na redu parlament\nVlada Srbije usvojila je na današnjoj sednici Predlog za promenu Ustava Republike Srbije u oblasti pravosuđa. Ovo je samo prvi korak u procesu promene najvišeg državnog akta u članovima koji se odnosi na sudove i javna tužilaštva, a na šta se Srbija obavezala Poglavljem 23 u procesu pristupanja Evropskoj uniji. Nakon što ga usvoji Skupština Srbije o ustavnim amandmanima će se izjasniti i građani Srbije na referendumu. Iako predstavnici vlasti u Srbiji tvrde da je novim ustavnim amandmanima uklonjen uticaj na pravosuđe, deo struke i dalje upozorava da se njima ne otklanja pritisak već ga maskira.\nNa današnjoj sednici Vlade Srbije usvojen je Predlog za promenu Ustava Republike Srbije, saopšteno je iz Službe za saradnju sa medijima.\nKako se dodaje u saopštenju, promene odredbi koje je Vlada danas usvojila "imaju za cilj poboljšanje efikasnosti sudstva koje će se realizavati kroz brže rešavanje predmeta i smanjenje njihovog broja“.\n"Usvojenim promenama ojačaće se nezavisnost i integritet sudija, ali i povećati stepen odgovornosti u ovoj oblasti", tvrdi Vlada.\nDodaje se i da je Vlada Srbije danas utvrdila i mišljenja na amandmane narodnih poslanika i uputila ih Narodnoj skupštini.\nUsvajanje ovog Predloga samo je prvi korak ka promeni Ustava. Nakon Vlade, prema proceduri, sledi nadležni Odbor Narodne Skupštine koji će se izjašnjavati o ovom predlogu, a nakon toga i svi poslanici. Nakon te odluke Skupština će otvoriti javnu raspravu. Izmene Ustava moraju biti donete dvotrećinskom većinom u parlamentu, a konačnu odluku donose građani na referendumu.\nPodsetimo, ustavni amandmani u oblasti pravosuđa prethodnih meseci oštro su podelili deo pravosudne struke i izvršnu vlast.\nDok je Ministarstvo pravde, kao ovlašćeni predlagač ustavnih izmena, tvrdilo da ovako napisani amandmani pružaju građanima efikasno i nezavisno pravosuđe, deo struke upozoravao je upravo na suprotno.\nVeć na samom početku u okviru javne rasprave izvršna vlasti i deo struke zajedno sa nevladinim sektorom se sukobio.\nPrema predloženim amandmanima izbor sudija i tužilaca više se neće obavljati u Skupštini već u najvišim pravosudnim telima.\nUpravo ovu činjenicu Ministarstvo pravde uzimalo je kao jedan od argumenata da se na ovaj način potpuno pravosudna vlast osigurava od pritisaka. Sa druge strane, međutim, predstavnici struke kritikuju baš sastav tih tela jer tužioci više nemaju većinu u svom savetu, a sudija će u njihovom savetu biti isti broj kao i takozvanih istaknutih pravnika koje će opet birati skupštinska većina.\nUpravo o ovome su, između ostalog, razmenjivali mišljenja ministarka pravde Nela Kuburović i Poverenik za samostalnost tužilaca, tužilac Goran Ilić u Insajder debati koja je emitovana krajem oktobra.


Del Arno Band jer “Još uvek ima nade” – Политикон\nПочетна\tКУЛТУРНА ПОЛИТИКА\tDel Arno Band jer “Još uvek ima nade”\n.DAB je Beograđanima zakazao susret za 14. oktobar u Božidarcu sa početkom u 20 časova.\nDAB je početkom godine objavio Box Set izdanje “Igraj dok te ne sruše – prvih 30 godina” i time najavio ulazak u studio i rad na novim pesmama i projektima. Obećanje su ispunili i već u junu su objavili novi singl “Još uvek ima nade” koji ujedno predstavlja rezultat izuzetno uspešne saradnje sa Hornsmanom Kojotom.\nSingl je doživeo neverovatan uspeh na radio stanicama, a raritetna stvar u vezi sa ovom pesmom je da Kojot po prvi put peva na maternjem jeziku.\n“Del Arno Band se vraća u Božidarac, da zajedno sa svojom publikom proslavi uspešnu godinu u kojoj smo obišli sve značajne festivale u državi – Love Fest, Exit, Nisville i Beer Fest. Sa tog mesta je na izvestan (iako veoma izvrnut) način rođena teza da nešto moramo da menjamo. Pored toga, tu je i odlična saradnja sa Duletom i ekipom koja drži u životu ideju o Božidarcu, kao mestu dobre kulture”, rekao je frontmen Jovan Matić i dodao: “Puni smo dobre energije i hoćemo da publici koja je kroz prethodne decenije iskazala beskrajno strpljenje kada je ovaj bend u pitanju poklonimo veći broj nastupa i time se odužimo za odanost”.\nOgraničen prvi kontigent karata možete kupiti u Felix Shopu, TC Sremska po ceni od 500 dinara, a nakon toga regularna cena karte u pretprodaji biće 600 dinara.


Naslovna/Grad/Beograd/Vodimo vas u bioskop: „Kristofere Robine, gde si?”\nU Diznijevoj avanturi „Kristofere Robine, gde si?”, koja stiže u domaće bioskope, dečkić koji je išao na brojne avanture sa svojom družinom ljupkih plišanih životinja, odrastao je i potpuno se promenio. Sada je na njegovim prijateljima iz detinjstva da se pojave u našem svetu i pomognu Kristoferu Robinu da pronađe u sebi onog ljupkog i razigranog dečaka koji se izgubio.\nAli kada se on i Vini Pu ponovo sretnu njihovo drugarstvo će se ponovo rasplamsati i podsetiće Kristofera na najbolji period života, beskrajne magične dane odrastanja koje je provodio isključivo u igri. Prateći sled nesretnih okolnosti koje su vezane za aktovku Kristofera Robina, Vini Pu i ostatak družine koju čine Praslin, Ijar i Tigar, iskoračiće iz šume u London kako bi pomogli Kristoferu…jer će najbolji prijatelji uvek biti tu za tebe.\nPredhodno ŠEŠIRIJADA 2018: Danas spektakularni defile šešira u Beogradu\nSledeće Kupovinom kesa u DIS marketima pomažemo porodilištima!


TotalCar.rs » Render: Superautomobil Alfa Romea\nAlfa Romeo, novo, render, TOP\nEkspertiza FCA i Ferrarija u razvoju motora je sve što je Alfa Romeu bilo potrebno da se repozicionira na tržištu u poslednjih nekoliko godina.\nTako njihovu liniju trenutno predvode Quadrifoglio Verde verzije Stelvio SUV-a i Guilua kompaktnog luksuznog sedana, ali šta bi se desilo ako bi ovaj italijanski brend odlučio da proširi svoju ponudu superautomobilom?\nIsto pitanje postavio je Guitarist na CarDesignu, i osmislio render koji je inpsirisan 4C, 8C i Koenigsegg modelima, posebno po pitanju izgleda krova. Drugi elementi dizajna uključuju agresivnu haubu, široke vazdušne otvore spreda i sa strane, kao i velike točkove.\nDizajner se, nažalost, nije bavio zadnjim delom i unutrašnjošću, a ono što bi moglo da pokreće ovakav automobil svakako je 2.9-litarski twin-turbo V6 motor iz najviših verzija Giulie i Stelvia. On bi mu mogao obezbediti 503 konjske snage i 600 Nm obrtnog momenta.


Nemačka povećava broj viza za kvalifikovane radnike\n► Nemačka povećava broj viza za kvalifikovane radnike\nNemačka vlada će proširiti sistem izdavanja šestomesečnih viza kojim se dozvoljava ljudima izvan Evropske unije da traže poslove u nastojanju da prevaziđe manjak kvalifikovanih radnika.\nNemački ministar unutrašnjih poslova Horst Zehofer rekao je danas da će se sistem davanja viza, trenutno dostupne ljudima s fakultetskom diplomom, proširiti na osobe sa stručnim kvalifikacijama.\nZehofer je rekao da Nemačka ne želi imigraciju koja ide u sistem socijalne pomoći. Tražioci viza moraju da dokažu da mogu da se izdržavaju i da govore nemački.\nMinistar rada Hubertus Hajl rekao je da se vlada takođe dogovorila o "pragmatičnom rešenju" za odbijene tražioce azila koji imaju posao u Nemačkoj i dobro su integrisani.\nOn je rekao da vlada namerava da im da pouzdan status, tako da se ne šalju nazad pogrešni ljudi, a onda da se pokušava regrutovanje kvalifikovanih radnika iz trećih zemalja.


Italijanski mediji o Beogradu: To je novi Berlin\nNajčitaniji italijanski dnevni list, "Korijere dela sera" pisao je danas o Beogradu, nazvavši ga "Beograd - novi Berlin", saopštila je Turistička organizacija Srbije (TOS).\n26.09.2014. - 10:14h\nKako se navodi u saopštenju, TOS je u julu, u okviru jednog od studijskih putovanja za novinare, ugostio i ekipu najpoznatijeg italijanskog turističkog magazina "Dove", deo grupe RCS - Korijere dela sera.\nNovinarka Ornela Dalešio i fotograf Vitorio Đanela boravili su u Srbiji nekoliko dana sa ciljem promocije turističkih potencijala i kulturno-istorijskog nasleđa Beograda i Srbije.\nNovinari su posetili brojne lokacije u glavnom gradu, među kojima su Kalemegdan, Skadarlija i Hram Svetog Save, ali su naročitu pažnju posvetili "novom licu" Beograda - delu od "Beton hale" do "Mikser Hausa", Savamalu i Novi Beograd.\n"Italijanska javnost sve češće gleda na Srbiju i na Beograd kao novu i blisku turističku destinaciju", ističe se u saopštenju i dodaje da nakon velike reportaže u magazinu "Dove", današnji članak potvrđuje interesovanje izdavača, a time i široke publike prema Srbiji i Beogradu.


Crni Anđeo u produkciji Pedra Almodovara - LookerWeekly.com magazin\nFEST 2019 u nedelju 24. februara obeležiće argentinski triler u produkciji Pedra Almodovara, “Crni Anđeo” (El Angel) i zvezde filma Čino Darin i Lorenzo Fero koji su ekskluzivni gosti Beograda i FEST-a.\n“Crni anđeo” se premijerno prikazuje u nedelju 24. februara u 19:30 u Kombank dorani(bivši Dom sindikata) gde će se glavni glumci pokloniti publici nakon projekcije. Pre toga u 13 časova u press sali FEST-a glumci će razgovarati sa srpskim novinarima.\nTriler “Crni Anđeo” u režiji Luisa Ortege, premijerno je prikazan na festivalu u Kanu. Producent je Pedro Almodovar, a film se bavi istinitom pričom o serijskom ubici koji je trenutno poznat kao najduže zatočeni zatvorenik u argentinskom zatvoru. Debitant Lorenco Fero našao se u glavnoj ulozi okrutnog tinejdžera Karlosa, koji kreće na krvavu avanturu sa svojim najboljim prijateljem. Za razliku od većine filmova o serijskim ubicama, reditelj Ortega se ne udubljuje previše u psihologiju i ne traži opravdanje u mračnoj prošlosti – Karlos je obožavan od malih nogu, odrastao je sasvim srećan, i izgleda kao pravi anđeo. Ovaj film pruža fascinantan uvid u svet jednog od najozloglašenijih argentinskih zločinaca. Ortega na interesantan način tretira ovu mračnu figuru i stvara film koji je visoko stilizovan, okupan suncem i svetlim bojama, i oplemenjen momentima humora.\n25. februar u 12:00 u Kombank dvorani, 27. februar u 18:00 u bioskopu Cineplexx Big Beograd, 28, februara u 20:30 u bioskopu Cineplexx 4D Delta City, 01. marta u 20:30 u Art bioskopu Kolarac i 02. marta u 22:00 u Cinegrand bioskopu – Capitol Park Rakovica.\nDečaci iz ulice Marksa i Engelsa na Beverli Hilsu\nPlesni tetar Gospođe


Novi izazov za Borkovića, na startnom gridu sa Rosijem\nTanjug 2. marta 2022. 11:31\nBEOGRAD – Najbolji srpski automobilista Dušan Borković, novu sezonu počinje kao prvi sa naših prostora, koji nastupa u najpoznatijem svetskom automobilskom šampionatu „GT World Ćallenge Europe Endurance Cup“.\nBorković će voziti Mercedes – AMG GT3 Evo za španski tim Madpanda Motorsport, koji ima dugogodišnje iskustvo i uspehe u ovom šampionatu.\nSezona počinje 7-8. marta zvaničnim testovima na stazi Pol Rikard u Francuskoj. Prva trka je zakazana od 1. do 3. aprila u Imoli, a sezona završava 2. oktobra u Barseloni, na domaćoj stazi Dušanovog tima.\nSrpskog asa tokom godine očekuje ukupno pet trka i dva zvanična testa.\n„Odluka da pređem sa turing trka na GT endurance nije došla lako. Za mene i moj NIS Petrol Racing tim ovo je jedno potpuno novo iskustvo i veliki izazov. Svakako čhemo dati sve od sebe da nadmašimo očekivanja i budemo vredan deo Madpanda Motorsport tima koji se pokazao kao veoma dobar u ovoj kategoriji“, rekao je Borković na konferenciji za medije.\nO atraktivnosti ovog takmičenja do sada su najbolje svedočili snažni automobili na startnom gridu i brojnost gledalaca, koja je na trci Spa Frankoršamp u Belgiji, pre korone dostizala i više od 200.000 ljudi za vikend, ali ove godine to je svakako učešće planetarne GP moto zvezde Valentina Rosija.\n„Šta bih još u karijeri mogao da poželim, osim da delim stazu sa Rosijem. Delio sam je uspešno sa Loebom i to je bilo ostvarenje jednog sna. Sada sam želeo promenu i napravio sam je u najboljem smeru. Izabrao sam takmičenje za koje su mi potrebne potpuno nove vesatine i želim da sam sebi podižlžem granice. Ovde su fizička spremnost i izdržljivost na prvom mestu, pre svega zbog dužine trajanja samih trka, ali i snage automobila, koja premašuje sve što sam do sada vozio“, istakao je Borković.\nVozača NIS Petrol racing tima do prve trke očekuju i dva testa, 7. i 8. marta na stazi Pol Rikard i nedelju dana kasnije u Barseloni, a u junu još jedan zvaničan test na stazi Spa Frankoršamp, kao i mnogo timskih testova.\n„Na mnogo toga ću morati da se naviknem i dosta toga da korigujem u svojoj dosadašnjoj vožnji, tako da se u svojoj 29. sezoni profesionalnog trkanja okrećem sasvim novom izazovu. Ovde se na startnom gridu nalazi između 40 i 60 najboljih automobila na svetu i moraću svoju potrebu za ulaženjem u duele da svedem na minimum. Svaku trku vozim sa još dva vozača sa kojima delim automobil i timski pravimo taktiku. Za svakoga će morati da se adaptira sedište koje će se raditi po meni zbog visine, a ulazak u boks za promenu vozača, sipanje goriva i menjanje guma traje samo 40 sekundi“, rekao je Borković.\n„Trka na Spa Frankoršamp traje 24 sata i pređe se oko 4.500 km, a za to vreme jedan automobil samo za trku potroši preko 100 guma. Kada dodamo i testove, koji su pred ovakvu trku najvažniji, broj iskorišćenih guma bude i 10 puta veći. Siguran sam da će ovo biti jedno dragoceno iskustvo, kao i sjajna prilika za promociju Srbije i svih mojih sponzora“, završio je Borković.\nPored Mercedesa, na ovom prestižnom automobilskom takmičenju učestvuju i najpoznatiji proizvođači automobila: Ferari, Porše, Lamborgini, Meklaren, Audi, Aston Martin, BMW i Bentli.\nNovi trener Pari Sen Žermena biće Ruben Amorim\nAmorim menja Poketina u Pari Sen Žermenu


Potpisani ugovori sa 29 udruzenja socijalne zastite\nTanjug 24. marta 2022. 15:25\nBEOGRAD – Sekretarka za socijalnu zaštitu Nataša Stanisavljević potpisala je danas u prostorijama Skupštine grada ugovore sa predstavnicima udruženja za 29 programa iz oblasti zaštite osoba sa invaliditetom i boračko-invalidske zaštite na teritoriji grada Beograda.\nStanisavljević je istakla da potpisivanje ugovora predstavlja nastavak dobre saradnje između Sekretarijata za socijalnu zaštitu i udruženja u ovoj oblasti i podsetila da se sredstva za njihovu delatnost svake godine uvećavaju, saopštio je Beoinfo.\n„Ugovori se potpisuju na osnovu konkursa koji je prethodno raspisao sekretarijat i na ovaj način će se pomoći rad 29 udruženja, od kojih je 19 udruženja iz oblasti zaštite osoba sa invaliditetom i 10 iz oblasti boračko-invalidske zaštite, a ukupni iznos odobrenih sredstava iznosi 83 miliona dinara. Tim novcem finansiraće se programi rada udruženja i rad sa samim korisnicima“, rekla je Stanisavljevićeva.\nNaglasila je da su udruženja osoba sa invaliditetom „produžena ruka“ socijalne zaštite u Beogradu, jer, kazala je, „sve što mi ne možemo da postignemo, to učine udruženja“.\nPrema njenim rečima, zbog toga se dodatno ulažu napori da korisnici udruženja dobiju najbolju moguću uslugu.\nOna je ukazala na to da Grad Beograd nastoji da stepen integracija osoba sa invaliditetom bude što veći i podsetila da je u Beogradu oko 45.000 korisnika uključeno u aktivnosti ovih udruženja.\n„Želimo da svaka osoba sa invaliditetom bude uključena u sve tokove života. Trudimo se da uklonimo sve fizičke i druge prepreke i da tako Beograd postane grad bez barijera za ovu kategoriju naših sugrađana. Takođe, želja nam je da uz te ciljeve postignemo i puno uključenje osoba sa invaliditetom u sistem socijalne i zdravstvene zaštite, kao i u obrazovni sistem te da im pomognemo u zapošljavanju“, rekla je sekretarka za socijalnu zaštitu\nStanisavljevićeva je podsetila da je u toku još jedan konkurs koji se tiče samih projekata čime se podstiče civilni sektor da zajedno sa Gradom Beogradom učestvuje u kreiranju socijalne politike.\nIspred Udruženja distrofičara Beograda, Dušan Trojanović je rekao da potpisivanje ugovora predstavlja značajnu podršku koja će omogućiti udruženjima da funkcionišu i pomažu svojim članovima.\n„Saradnja sa Gradskom upravom i nadležnim sekretarijatom u poslednjih osam godina je više nego dobra. U njima imamo sagovornike koji hoće da nas saslušaju i koji znaju šta znači društvena odgovornost, da se solidarnost ne procenjuje kost-benefit analizom i da u tom delu ne važe principi tržišne ekonomije. To nam omogućava da zajednički dobro funkcionišemo i da se osećamo sigurnim u radu“, istakao je Trojanović.\nBeoinfo saopštava da je uspešna dugogodišnja saradnja Sekretarijata za socijalnu zaštitu sa organizacijama civilnog društva, koja se realizuje putem javnih konkursa na teritoriji grada Beograda iz oblasti zaštite osoba sa invaliditetom i boračko- invalidske zaštite, značajan doprinos zadovoljavanju njihovih opštih i specifičnih potreba.\nU periodu od 2014 do 2021. godine podržano je ukupno 456 udruženja u ukupnom iznosu od 636 miliona dinara.\nIzabrani šabački i zapadnoevropski episkopi, Porfirije ostaje…


Cena emisija CO2 u EU skočila – zagađivanje vazduha najskuplje od 2006.\nCena emisija CO2 u EU skočila – zagađivanje vazduha je najskuplje od 2006.\nTroškovi proizvođača energije i vlasnika fabrika na ime emisija gasova s efektom staklene bašte nakratko su dostigli najviši nivo u poslednjih 14 godina. Kako EU pooštrava propise za zaštitu okoline, zagađivači trpe jer raste cena emisija CO2, što čini zelene tehnologije isplativijima.\nNeizvesnost i posledice mera zabrane kretanja širom sveta radi sprečavanja širenja virusa korona opustošili su privredu, ali tržište dozvola za emisije se u Evropi oporavilo s ekstremno niskih nivoa zabeleženih u martu. Industrijski proizvođači u Evropskoj uniji, uključujući energetski sektor, plaćaju srazmerno onome koliko zagađuju. Troškovi ispuštanja ugljenika za decembar popeli su se u unutardnevnom trgovanju i do 30,8 evra po toni ekvivalenta ugljen-dioksida (CO2), što je rekord od 2006. godine i blizu najviše cene do sada.\nS jačanjem standarda Evropske unije i zemalja članica za ispuštanje gasova s efektom staklene bašte i podsticajima za čista rešenja i korišćenje obnovljivih izvora energije, stara tehnologija postaje skuplja.\nSektor uglja čekaju teške odluke\nCena sertifikata za ispuštanje CO2 skočila je na 30,8 evra po toni, što je blizu dosadašnje rekordne vrednosti\nDrugde po Balkanu, radi poređenja, članice EU Rumunija i Grčka rade na pretvaranju kopova uglja u gigantske solarne elektrane, a Severna Makedonija je pokrenula sličan plan.\nPomenuti skok cene CO2, u okviru Sistema za trgovanje emisijama EU ETS, podudario se sa vremenskom prognozom nepovoljnom za vetroelektrane. To znači da bi se privreda i domaćinstva za svoje potrebe okrenuli onima koji zagađuju više i podstakli potražnju za dozvolama za ispuštanje štetnih gasova.\nTrejderi ukazuju i na ogromni finansijski stimulans, koji su vlade i centralne banke odobrile u odgovoru na krizu s oboljenjem COVID-19, kao faktor koji usmerava investitore u rizičnija ulaganja. Tako akcije na berzama u poslednje vreme snažno rastu uprkos pesimističnim ekonomskim predviđanjima i padu potrošnje energenata. S druge strane, Evropska komisija misli da podrži uglavnom projekte koji ne utiču loše na klimatske uslove.\nTagovi: COVID-19, emisije gasova sa efektom staklene bašte, korona virus, Sistem za trgovanje emisijama EU, zagađenje, zagađenost vazduha\nPočetna » Vesti » Životna sredina » Cena emisija CO2 u EU skočila – zagađivanje vazduha je najskuplje od 2006.


Američki predsjednik Joe Biden vrlo izričit: "Odnosi SAD i Rusije zavise od reakcija Vladimira Putina i poštovanja međunarodnih normi"\nBiden otvoreno progovorio o Putinu i odnosima SAD i Rusije.\nAmerički predsjednik Joe Biden ocijenio je tačnom izjavu ruskog predsjednika Vladimira Putina da su odnosi država koje predvode na najnižoj tački tokom posljednjih nekoliko godina – piše Glas Amerike.\n“Jasno ću ukazati da je u pravu kada to misli – što zavisi od njegovih reakcija i poštovanja međunarodnih normi – što u brojnim slučajevima ne čini”, rekao je Biden novinarima na kraju samita G7 u Britaniji.\nBiden je rekao da su zapadne demokratije u nadmetanju sa autokratskim vladama.\n“Ne takmičimo se samo sa Kinom već sa autokratskim vladama širom svijeta – mogu li demokratije biti konkurentne autokratijama u 21. vijeku – periodu rapidnih promjena”, rekao je američki predsjednik.\nKada je konkretno o Kini riječ, Biden je rekao da će se SAD neposredno nositi sa njom.\n“Xi Jinpingu (kinseki predsjednik, prim.nov.) sam rekao da ne tražim sukob. Sarađivaćemo u oblastima u kojima je to moguće, jasno ću ukazivati na ono u čemu se sporimo i reagovaćemo na poteze koji su protivrječni”, rekao je Biden.\nTakođer, ukazao je da je potrebno da Kina dozvoli pristup istražiocima koji bi trebalo da utvrde da li je koronavirus prirodna tvorevina ili pak, kako se izrazio, laboratorijski eksperiment u kom se dogodila greška.\n“Potrebno je da imamo pristup”, rekao je Biden, dodavši da bi manjak transparentnosti mogao da doprinese nastanku nove pandemije.\nNATO i strateški koncept\nČlanice NATO-a će na samitu u ponedjeljak u Briselu, kojem prisustvuje i američki predsjednik Joe Biden, razgovarati o promjeni strateškog koncepta.\nPosljednji put je NATO dokument o svojim ciljevima usvojio 2010. godine, a od tada su se izmijenile bezbjednosne prijetnje.\n“Recimo, u aktuelnom konceptu se Kina uopšte ne pominje, a skoro da se ne pominju ni klimatske promjene. Također, naš odnos sa Rusijom je sada drugačiji i najgori je od kraja Hladnog rata. Istovremeno, razvijeniji su cyber napadi i takve vrste prijetnji”, kazao je generalni sekretar NATO-a Jens Stoltenberg.\nNATO nije razmatrao promjene strateškog koncepta za vrijeme mandata Donalda Trumpa.\n“Evropljani nisu htjeli da otvaraju Pandorinu kutiju tokom Trumpovog mandata jer nisu znali šta da očekuju”, rekao je Dan Hamilton iz washingtonskog Wilson centra.\nTraump je imao loše odnose sa liderima unutar alijanse, stalno ih kritikovao da treba da povećaju budžete za odbranu i “dug NATO-u” i preispitivao Član 5. o zajedničkoj odbrani članica.\nBiden je ranije rekao da će u Briselu jasno staviti do znanja da su SAD posvećene NATO-u i Članu 5. Američki predsjednik će u Brisel doputovati u nedjelju pred samit lidera NATO-a i samit lidera EU.\nPotom mu predstoji susret sa ruskim predsjednikom Vladimirom Putinom u Ženevi.\nNa samitu NATO-a biće obilježen i kraj vojnog angamžama u Afganistanu, a povlačenje američkih vojnika je do pola završeno.\nNATO će takođe predložiti privatnom sektoru u zemljama članicama da sarađuju u domenu novih tehnologija, kao i sa demokratskim režimima van alijanse, zbog rastućeg kineskog ekspanzionizma.\n“Ova administracija hoće da pokaže, i riječima i djelima, da SAD snažno stoje uz evropske saveznike. Ali, i dalje ima mnogo izazova u transatlantskim odnosima u smislu kako se boriti protiv Rusije i Kine, Covida.19, klimatskih promjena”, kaže za Glas Amerike Mark Simakovsky  iz Atlantskog savjeta.\n“Bolje bi bilo da predsjednik iskoristi vrijeme na težak, ali neophodan razgovor unutar NATO-a o spornim temama. To bi značilo evaluaciju i zatvaranje politike ‘otvorenih vrata’, što sada iziskuje mnogo veće troškove nego što donosi benefite”, kaže Dan DePetris iz organizacije Prioriteti odbrane.\nČlan 10., poznat kao politika otvorenih vrata, govori o tome da neka zemlja može biti pozvana da se pridruži ako o tome postoji konzenzus, i to je stvorilo jaz između onih koji kažu da takvo pravilo oslikava stabilnost organizacije, do drugih koji smatraju da ugrožava njen mandat.\n“Biden bi takođe trebalo da ojača NATO mehanizme za rješavanje konflikta dijaloga sa Rusijom”, kaže DePetris.\nNeki američki analitičari smatraju da bi američki predsjednik mogao da bude dočekan sa skepticizmom u Briselu.\n“Oni vide šta se događa kod nas, zabrinuti su zbog budućnosti Republikanske stranke. Brinu šta će biti poslije Bidena i da će neki negativni stavovi prema saveznicima i NATO-u ponovo biti aktuelni”, kaže Rachel Ellehuus iz Centra za međunarodne i strateške studije – prenosi Glas Amerike.\nPrevious article Održavaju se prvi koncerti u BiH, pogledajte atmosferu sa nastupa Nikole Rokvića u Mostaru\nNext article Semir Osmanagić nakon titule Novaka Đokovića na Roland Garrosu: “Za to je potrebna nepokolebljiva vjera u sebe”\nPoznat termin kada će Amel Tuka trćati u Tokiju\nAjla Del Ponte porijeklom iz BiH napravila odličan rezultat u Tokiju: Osvojila je sjajno peto mjesto na 100 metara!\nAjla Del Ponte koja vuče porijeklo iz BiH napravila je odličan rezultat na Olimpijskim igrama u Tokiju.\nOdržavaju se prvi koncerti u BiH, pogledajte atmosferu sa nastupa Nikole Rokvića u Mostaru


Đukanović: Stav srpske vlade ohrabruje, SPC zabrinjava - Nova Borba\nĐukanović: Stav srpske vlade ohrabruje, SPC zabrinjava\nPremijer Crne Gore Milo Đukanović smatra ohrabrujućim to što je Srbija fokusirana na svoju budućnost u EU, ali je izrazio zabrinutost zbog delovanja Srpske pravoslavne crkve, za koju kaže da je i dalje protiv crnogorske nezavisnosti.\nĐukanović je, u intervjuu portalu "Politiko" povodom 10. godišnjice nezavisnosti Crne Gore ocenio da Srpska pravoslavna crkva i dalje vodi rat protiv crnogorske nezavisnosti i da u tome istrajava, a da je, kako je rekao, "srpska vlada odustala od takvog stava".\n"Ranije su srpske državne institucije aktivno podržavale anticrnogorske stranke. Danas mogu da kažem da je takva podrška opala pod rukovodstvom Aleksandra Vučića", rekao je crnogorski premijer.\nSrpska pravoslavna crkva, prema rečima Đukanovića, "besramno tvrdi da Crna Gora ne može da uspe sama zato što je previše mala, te da zbog toga treba da ostane u uniji sa Srbijom i da radi za interese Rusije".\nOn ocenjuje i da je Srpska pravoslavna crkva "kičma" protivljenju NATO-u u Crnoj Gori.\nNa pitanje da li smatra da, kao "lider iz prošlosti" koji je na vlasti još od 1990-ih, može da zemlju povede u budućnost, Đukanović potvrđuje da je u politici angažovan već dugo i ističe da je u proteklih 25 godina bio na najvažnijim rukovodećim položajima u Crnoj Gori.\n"Imao sam različite planove u životu i oni mi bez sumnje život neće učiniti lakšim niti ugodnijim. Ali sam dužnost preuzeo u vreme kada se Jugoslavija raspadala. Morao sam da rešim taj problem", objašnjava on.\nKasnije je, dodaje, morao da povede zemlju ka nezavisnosti, a sada privodi kraju evroatlantske integracije Crne Gore.\n"Kakvi su mi planovi za budućnost? U ovom trenutku, razmišljam o izborima u oktobru i čvrsto sam rešen da pobedim", poručio je Đukanović.


Jeftinije gorivo na pumpama u poslednjih mesec dana – SveVesti.net\nJeftinije gorivo na pumpama u poslednjih mesec dana\nPočetkom juna prosečna cena beznina bila je oko 154 dinara, a na kraju meseca oko 150 dinara. Analiza Udruženja pokazuje da je prosečna cena litra benzina sada oko 150 dinara, a evrodizela oko 160 dinara.\nGeneralni sekretar Udruženja naftnih kompanija Srbije Tomislav Mićović kaže da je gorivo pojeftinilo i u većini zemalja u regionu i da je to posledica kretanja na globalnom tržištu nafte, odnosno posledica pada cene sirove nafte u maju i junu.\nMićović kaže da pojeftinjenje nije veliko, kao što ni povećanje nije bilo tako dramatično.\n“Ovo sniženje cena pokazuje da imamo tržiste i da ono reaguje na globalne promene, kao i da imamo tržišnu konkurenciju koja ne dozvoljava da se odstupi od kretanja na globalnom tržištu”, objasnio je Mićović.\nPrevious Obavezno članstvo u PKS u skladu sa Ustavom\nNext Antić na čelu srpske delegacije na sajmu u Landžou


Najnovija analiza o internacionalnim migracija je pokazala brzi rast u broju imigracija srpskih talenata u prethodnim godinama. Sa ciljem da reaguje na ovako urgentan problem i da doprinese stvaranju okoline koja je dovoljno inovativna i perspektivna da ohrabri povratak mladih talenata u Srbiju, OSSI je pokrenuo projekat ,,pOSSIbiliti’’.\n„Possibiliti“ je kreiran sa ciljem da redukuje odliv mozgova među srpskim talentima koji studiraju u inostranstvu i da omogući porast ljudskog kapitala time što će omogućiti program stručne prakse u javnom i privatnom sektoru. Tokom kratkoročnog ugovora stručne prakse, „Possibiliti“ stimuliše saradnju kao i dugoročni povratak Srba iz dijaspore. Projekat će im omogućiti da primene njihovo internacionalno znanje i iskustvo u njihovoj matičnoj državi, kao i da aktivno učestvuju u stvaranju inovativnog okruženja za sadašnje i buduće generacije. OSSI želi da ohrabri mlade srpske talente dajući im priliku da utiču na razvoj svoje države. Posledično, „Possibiliti“ će povezati mlade talente i profesionalce iz različitih sfera javnog i privatnog sektora, stvarajući platformu kroz koju će komunikacija kao i saradnja između njih biti omogućena.\nPrva sezona projekta je uspešno završena i studenti su odradili praksu tokom leta 2019. godine. OSSI je, tokom prve sezone, sklopio saradnju sa preko 20 firmi iz privatnog sektora, i ovim putem se zahvaljujemo svim kompanijama koje su se odazvale pozivu i širom otvorile svoja vrata.\nPočetak druge sezone projekta je planiran za proleće 2020. godine i trajaće sve do kraja te godine.


Najčešće mete napada Milorada Dodika su novinarke | Tacno.net\nAutor 👤tačno.net 29.12.2016. u 15:59\nUpravni odbor Udruženja/udruge BH novinari i Linija za pomoć novinarima najošrije osudjuju verbalne napade Milorada Dodika, predsjednika Republike Srpske, na Snežanu Mitrović, novinarku N1 televizije, koji se desio jučer u Banja Luci tokom novogodišnjeg prijema u Palati Predsjednika RS.\nNa primitivan i bahat način, nodostojan pozicije predsjednika RS, Milorad Dodik je televiziju N1 nazvao “neprijateljskom” i istim epitetom „počastio“ novinarku koja mu je postavila sasvim legitimno novinarsko pitanje o mogućim socijalnim nemirima i protestima u 2017. godini. Krajnje je licmjerno da se predsjednik RS na novogodišnjem prijemu za medije hvali dostignutim medijskim slobodama u RS i vlastitim “razumijevanju za novinare pa čak i one koji ga ne vole” a samo 15 minuta kasnije na najgrublji način izvrijeđa novinarku N1 TV zbog postavljenog pitanja.\nPonašanje predsjednika Republike Srpske prema medijima i novinarima, nasilničko i necivilizacijsko obraćanje, korištenje neprimjerenog govora, odavno su izašli iz okvira normalnog i uljudnog kumuniciranja u javnom prostoru, što zaslužuje najoštrije osude i poduzimanje zakonskih mjera od strane nadležnih pravosudnih organa Republike Srpske. Posebno je zabrinjavajaća činjenica da su najčešće mete napada Milorada Dodika novinarke, koje su u posljednjih desetak godina 17 puta bile žrtve predsjednikovih uvreda, šikaniranja i uznemiravanja, samo zbog toga što su novinarke.\nUpravni odbor BH novinara i Linija za pomoć novinarima su više puta tražili zaštitu novinarki od nasilničkog ponašanja gospodina Dodika i to od važnih institucija za zaštitu slobode izražavanja i ravnopravnosti spolova. Na žalost, odgovorne institucije su se oglušile na direktne pozive za zaštitu novinarki – očito im je bilo važnije prešutjeti napade, nego provoditi zakon i štiti žrtve predsjednikovog neprimjerenog vrijeđanja, muške i političke bahatosti.\nOvaj put BH novinari i Linija za pomoć novinarima javno zahtijevaju hitno zakonsko postupanje Gender centra Vlade RS, Agencije za ravnoprvanost spolova BiH i Institucije ombudsmena za ljudska prava BiH, koje u svojim rukama imaju mehanizme i obavezu reagiranja i zaštite svih osoba čija se ljudska prava krše, uključujući i novinarke. Ukoliko to ne urade, smatraćemo ih institucijama pod kontrolom Milorada Dodika, kojima je „misija“ zaštita njegovog „lika i djela“, a ne novinarki – žrtava nezakonitog i društveno štetnog ponašanja predsjednika RS.


Novih 16 zaraženih koronavirusom u Sarajevu - Radiotelevizija HercegBosne\nNovih 16 zaraženih koronavirusom u Sarajevu\nPrema jutrošnjim podacima Zavoda za javno zdravstvo Sarajevske županije, u posljednja 24 sata, u SŽ potvrđeno je 16 novih slučajeva zaraze koronavirusom. Kod pet osoba, zaraženih ranije, retestiranjem je potvrđeno prisustvo ovog virusa.\nOd početka epidemije u SŽ na koronavirus testirano je 11.174 osoba.\nDo danas je potvrđeno 269 oboljelih osoba, od čega je 114 izliječenih, šest pacijenata je preminulo od ove bolesti, četiri su izmještena iz BiH, dok je 145 trenutno aktivnih slučajeva COVID infekcije.\nU vremenu od 11. do 25. lipnja ove godine rješenjima inspekcije naloženo je 329 samoizolacija, na osnovu preporuka epidemiloga ili rješenjima Ministarstva zdravstva SŽ.\nVIDEO: Zdravka Bušić posjetila Središnju Bosnu


Stoltenberg poručio da partnerstvo koristi i NATO i Srbiji | EurActiv Srbija\nStoltenberg poručio da partnerstvo koristi i NATO i Srbiji\nObjavljeno : 08.10.2018.\t Tweet\nGeneralni sekretar NATO Jens Stoltenberg izjavio je da taj vojni savez u potpunosti poštuje neutralnost Srbije i to što ona ne teži da uđe u alijansu i još jednom izrazio žaljenje zbog nevinih žrtava u bombardovanju 1999. Nakon što je sa predsednikom Srbije Aleksandrom Vučićem 8. oktobra otvorio medjunarodnu vežbu spasavanja u vanrednim situacijama "Srbija 2018" u Mladenovcu, Stoltenberg je rekao da je svestan kontroverzi koje prate NATO u Srbiji zbog bombardovanja 1999. godine.\n"Prošlost ne možemo da zaboravimo, ali možemo da idemo dalje u budućnost", rekao je Stoltenberg i dodao da partnerstvo donosi korist i Srbiji i NATO.\nStoltenberg je podsetio na zajedničke programe koji su obavljeni u prošlosti, poput uništavanja mina i viška oružja, prekvalifikacije vojnih kadrova, pripreme srpskih vojnika za međunarodne mirovne misije. On je rekao da je NATO svugde na Zapadnom Balkanu posvećen miru i stabilnosti i da su zemlje članice NATO veliki investitori koji doprinose privrednom rastu Srbije.\nStoltenberg je ponovio da je NATO posvećen sigurnom okruženju za sve na Kosovu, uključujući i Srbe i da je dijalog Beograda i Prištine najbolji okvir za pronalaženje rešenja za sve zajednice.\nVučić je rekao da je molio generalnog sekretara NATO da ne smanjuje misiju Kfor na Kosovu i da se sa Stoltenbergom dogovorio da u slučaju krizne situacije može svakog trenutka da stupi sa njim u kontakt.\nGeneralni sekretar NATO naglasio je da vežba spasavanja u vanrednim situacijama "Srbija 2018", nije vojna vežba već vežba civilne spremnosti.\n"To je platforma za one koji prvi reaguju da jedni od drugih nauče kako bi stekli prava iskustva zajedno i kako bi se bolje pripremili za vremena u kojima se suočavamo sa pravim životnim vanrednim situacijama", rekao je Stoltenberg prilikom otvaranja vežbe u Mladenovcu.\n"Srbija 2018 jeste vežba koja je i test. Ona pokazuje naše snage i naše slabosti. Ona će nam omogućiti da zajedno učimo i da se zajedno bolje slažemo. Takođe je i veliki primer kako parterstvo sa NATO može da donese konkretne benefite Srbiji, NATO i celom regionu", rekao je Stoltenberg.\nPodsećajući da su Srbiju su 2014. pogodile velike poplave koje su pokazale značaj medjunarodne saradnje, Vučić je rekao da upravo zato Srbija ima dužnost da drugima pomogne kada ih snadju nevolje, što je zahtevan i kompleksan zadatak koji traži koordinaciju, spremnost i saradnju.\nUčestvujući na skupu Beogradskog bezbednosnog foruma "Liderstvo za bezbednost regiona", Stoltenberg je izrazio zabrinutost zbog povratka na scenu nacionalisitčke retorike u regionu, upozoravajući da je nestabilnost u ovom regionu veliki bezbednosni rizik za celu Evropu i NATO.\nStoltenberg je pozdravio ideju uspostavljanja jedinstvenog ekonomskog prostora i integracije regionalnog ekonomskog tržišta, ocenjujući da "privredni i trgovinski odnosi stvaraju više poverenja".\nGeneralni sekretar NATO je rekao da je danas teže razlučiti mir od rata, ili sukob od stabilnosti, i da je potrebno biti spreman za nepredvidjeno i nepredvidivo i u smislu borbene gotovosti.\n"Treba da prihvatimo činjenicu da živimo u vremenu hakerskih ratova, hibridnih ratova", rekao je Stoltenberg na skupu, koji su u Beogradu organizovali Beogradski fond za političku izuzetnost (BFPE), Beogradski centar za bezbednosnu politiku i Evropski pokret u Srbiji.\nJens Stoltenberg doputovao je 6. oktobra u Beograd, a prvog dana višednevne posete Srbiji posetio je katedru za skandinavske jezike i književnost na Filološkom fakultetu u Beogradu.\nVežba "Srbija 2018" održava se od 8. do 11. oktobra na području Mladenovca, Sopota i Aranđelovca, uz učešće 2.000 ljudi iz 38 zemalja. Vežbu su organizovali Ministarstvo unutrašnjih poslova Srbije i NATO agencija Evroatlantski koordinacioni centar za vanredne situacije (EADRCC).\nU vežbi, koja se odvija u zamišljenom scenariju zemljotresa, aktivnu ulogu igraju i Kancelarija UN za koordinaciju humanitarnih poslova (OCHA), Evropski koordinacioni centar (ERCC) i druge međunarodne organizacije.\n: Makedonija počela pristupne pregovore za ulazak u NATO\n: Srbija i NATO učestvovali u 150 vežbi, sa Rusijom 12\n: Dačić: Bez Balkana neće biti mira i stabilnosti u EU\n: Konferencija "Zapadna bezbednosna arhitektura i Srbija – Izazovi i .